Ikonofoboak | munean\nPublicado en febrero 14, 2014 por Biturie\nDuela hamabi urte Afganistango talibanek ehunka urte zituzten estatua budistak desegin zituzten. Erlijioaren izenean, islamaren kontrakoak zirelako. Sobiet Batasuna egun batetik bestera erori zenean, eroen pare ekin zioten Lenin-en estatuak lurreratzeari. Eta abar. Azkunak esan du:”No quitaré ni un cuadro de los alcaldes franquistas porque hay que respetar la historia“. Gutxitan egiten dut bat berarekin. Oraingoan bai.\nGai polemikoa da, berak gustoko dituen horietarikoa. Betitik esan dut sinbolo frankistak kentzearena lelokeria dela, estautua bat botata berak ordezkatzen duena ezabatzen dugula irudikatuz. Areilzak jaurti zuen 1937an Bilboko alkate egin zutenean:\n“¡Soldados de España! ¡Voluntarios de la Patria! Ante la memoria de los que cayeron para siempre fecundando con su sangre la tierra y los montes de Vizcaya, el pueblo de Bilbao jura lealtad eterna a la nueva España y a su Revolución Nacional.”\nGero moldatu zuen bere jarrera Trianoko ospitaleko Areilza doktorearen semea. Seme faxista. Irudituko zitzaion gerra eta gero garaiak ezberdinak zirela, etorkizunean irauteko egokitu beharra zegoela. Ba nik jaun faxista horren irudia ere gordeko nuke Bilboko udaletxean, Azkunak dioen moduan Bilboko historiaren zati bat baita, orduko hartan milaka eta milaka bilbotarrek onartutako historiaren zati bat. Ze, gustatu hala ez, hala zen: Bilbon eta Euskal Herri osoan milaka ziren Francoren aldekoak.\nAsko ezagutu ditut frankistak abertzale bihurtuta hil orduko, jakin ere egin gabe abertzale izatea zer zen. Erredukzionista naizela esango duzue, baina era horretako aldaketa egin zutenen buruan —nik dakidan arte- zer zegoen: EAJkoak berriro boterean izan baino, beste edozein hobeto. Holan ikusi genituen ETAren garairik ankerrenean frankista amorratuak izandakoak HBri botoa ematen.\nHorien kumeak gutxitan egin dute EAJra. Badira gure artean ere; eta kasu nabarmenak, gainera. Gehiago nahi izan dute eurenari —eskuin espainolari— eutsi, edo, bestela, ezker abertzalera egin salto, bai behinik behin lurralde erruraletan. Egin errepasoa, ostera, zuen herrietan, baldin eta 5.000 biztanletik beherakoetan bizi bazarete.\nHemen guztiok gara antzekoak. Batzuk ez dute Argalaren irudi bat ikusi gura ez eta entziklopedietan. Besteek Francoren aztarna guztiak suntsitu nahi dituzte, eta, ahalko balute, eurenak ez diren beste guztienak. Ulergaitza egiten zait zelan ikonoklastarik agerikoenak bihur daitezkeen ikonofoborik sutsuenak.\n16 pensamientos en “Ikonofoboak”\nnaparra en febrero 14, 2014 en 7:36 am dijo:\nUlertuko genuko alemaniako parlamentuan Hitler-en koadro bat egotea “historia dela” argudioarekin? Frankista bat ala nazi bat, ze diferentzia dago?\nzur ta lur en febrero 14, 2014 en 8:15 am dijo:\nGora ” GURE ” historia !\n¡ Arriba Areilza y Doña Pilar de Careaga y Lequerica !\n¡ Arriba Iñaqui Azcuna !\nClaro , claro como algunos ( me incluyo ) hicimos no se que con la imagen de unos que no se que con un almirante de Santoña ( no escribo mas claro para evitar posibles consecuencias de la joven democracia española ) ………………..entonces hemos convalidado a aquellos que dirigieron Bilbao gracias al general Mola y a sus colegas.\nComo hijo , sobrino y nieto de quien marchó en el barco ” Habana ” pues después de la destrucción de Gernika ( ¿ también historia a respetar ? ) se amenazó con el bombardeo sobre Bilbao me guardo por respeto a este blog mi opinión sobre el actual alcalde de Bilbao.\nBiturie en febrero 14, 2014 en 11:25 am dijo:\nOso muturrean jarri nauzu. Behar bada post-eko irudiak aztertu beharko genituzke. Zer deritzozu Lenin-en irudiak lurreratzeari? Nik oso gaizki. Lenin pertsonaia historikoa da, eta behar du historian egon.\nEta talibanek egin zutena? Eta Kubako erregimena erori balitz, eta hurrengoek Castrotarren aztarna guztiak ezabatzeari ekingo baliote? Egon behar al dute ETAkideen irudiak, plakak eta oroigarriak gure plaza ere eraikinetan?\nHitler-en kasu jarri didazu Naparra. Ez du balio. Badakizu zergatik. Gure herrietan —Euskal Herrian— guk uste baino frankista gehiago egon dira, faxismoarekin gozo, demokraziari gabe lasai. Ez dira bat edo bi izan Naparra, milaka asko baizik.\nEta Naparra, zer diñostazu Nafarroari buruz? Esan daiteke nafar gehienek Francoren alde egin zutela? Argi dagoena, emaitzak ikusita, zera da: ez zutela behar bestean Francoren kontra egin. Gaur bertan ere garai hartako aztarna agerikoak Nafarroako gobernuan daude, boterean.\nNik kalean nahi ditut horiek guztiak, aurre egin ahal izateko ideiekin, botoekin, argumentuekin. Euren estatuak gura ditut kale bazterretan eta eraikin publikoetan, nire umeekin joan eta azaltzeko zer izan ziren. Horixe egin nuen pasa den larunbatean Gasteizko Arma Museora nire seme Tomasekin joan nintzenean, eta han Wellington eta Álava generalak ikusi nituenean. Saiatu nintzen aditzea ematen agian Pepe Botellarekin hobeto ginela gaur egun Euskal Herrian. Zirkunstantziak –batailak- ordea bestelakoak izan ziren.\nAurreko post batean adierazi dut laster ikusiko ditugula ETAkideak mito bihurtuta gurean. Hala izango da Naparra. Orduan zer?\nBilbotarra en febrero 14, 2014 en 2:41 pm dijo:\nBai, nik ere kasu honetan naparrarekin nago, eta ez bakarrik Azkuna ikusi ere ezin dudalako. Nire ustez, kondaira edo historia gauza bat da eta sinboloak beste bat. Historia ezin dogu aldatu, argi dago, baina honen sinboloak, batez ere gerra ostean inolako legitimitate demokratiko baten ondoren sortutako protagonisten sinboloak mantentzea ez dauka inolako zentzurik. Zauriak oraindik biziak dira. Nik ezin dut onartu hainbeste herritar hil, zapaldu eta sufritzen lagundu duten legitimitate gabeko buruzagiak ohorezko leku bat edukitzea gaur egun gure artean. Eta hori da gertatzen dena Udaletxean, lekurik ohoretsuena daukatela han gaur egun. Nik handik pasa naizenean (bi edo hiru aldiz) beti berdina pentsa izan dot. Koadro guzti haiek ze demontre egiten zuten leku hartan. Pilar Kareaga adibidez, ze demontre egiten zuen han jarrita. Ez dut zalantzan jarriko bere kapazitatea, edo bere eginkizun asko ere (nahiz eta askok oso eztabaidagarriak izan), baina ezin dut ahaztu bere agintasuna frankismoak zuzendu zuela eta hori lortutako beste meritu guztiak ezabatzen ditu berehala. Bardin zait bihar beste batzuk berdina egin dezatela gure sinbolo batzuekin. Bakoitzak bere erantzukizuna eduki beharko du hori egiterakoan , baina hau ez litzateke arrazoi bat izan behar guk faxismoaren sinbologia mantentzeko. Historia da gauza bat eta faxisten sinboloei leku ohoretsu bat jartzea beste bat. Lenin aipatzen dozu, biturie, baina nik oso ondo ulertzen dot Leninen sinboloak lurrera botatzea. Baliteke hemendik urte batzuetara bere figura berpiztea, baina orain arte min egin diotenak herri horreri Leninen izena erabili izan dute besteok zapaltzeko. Berdina gertatu liteke Castrorekin edo edonorekin. Sufrimendua bizirik jarraitzen duen bitartean, ohore eta garrantzitsuzko lekua ez da beraientzat.\nprezz en febrero 14, 2014 en 10:29 am dijo:\nNaparraren komentarioan dago gakoa; Zilegia baldin bada frankisten irudiak gordetzea historiaren zatibat delako, zilegia da nazi, fascista, hutu, pederasta, hiltzaile sexual, eta abarren irudiak zilegi bezala ulertzea, ze ere historiaren zati bat dira. Asuntoa beste bat da; hau da Azkunarentza, frankismoa etapa historiko bat dela eta ez etapa historiko genozida bat, eta horregatik empatia bat aurkezten du etapa historiko horrekin (historikoa dela? noski, bainai hiltzailea, etnozida eta genozida ere.\nartola en febrero 14, 2014 en 10:46 am dijo:\ncomo el franquismo es parte de nuestra historia y algunos de sus proceres represores tienen lugar destacado en el ayuntamiento, podriamos sembrar euskadi de retratos de argala y txomin, carismaticos lideres de ETA, ya que ETA forma parte de nuestra historia.\nte parece bien, azkuna?\nAnónimo en febrero 14, 2014 en 4:46 pm dijo:\nHona hamen monumnetu ” a la educación nacional católica” mega abertzale bat erderaz barra barra, tintik esan gabe euskaraz. Gordeko deutsugu leku bat pasillo horretan.\nAnónimo en febrero 14, 2014 en 8:19 pm dijo:\nzur ta lur en febrero 14, 2014 en 2:33 pm dijo:\nKontua da Iñaki Azkuna ez zuela inolako arazorik izango faxista golpista hiltzaile hoiekin joateko ” ” a la vuelta de la esquina “.\nHain ” txirene ” denez !!!!!!!!!!!!!\nAnónimo en febrero 14, 2014 en 3:55 pm dijo:\nAupa Biturie, gaurkoan ere ez nago batere ados esaten duzunarekin. Zer da historia errespetatzea? Sentimendurik al dauka Historiak? Mesedez… Historia historia da, bakoitzak badu berea eta bakoitzak nahi duen moduan gorde dezala. Historia historiako liburuetan gordetzen da eta nahi duenak irakur ditzala. Inork ez du esaten liburu horietan personaje horiek agertu behar ez direnik, noski, hori bakarrik falta zen, baina frankistak ohoratu, zergatik? Bilbon frankista asko egon zirelako? Argudio bezala kamutsa iruditzen zait, benetan. Gero Mayor Orejari leporatuko diogu franquismoaren gorazarre egitea («el antiguo régimen injustamente vilipendiado…»).\nKasu honetan Bilboko Udalak frankistak ohorezko leku batean ditu, alfonbra gorri eta guzti, bilbotar eta euskal herritar asko euskal herritar izate hutsagatik zapaldu eta tragau egin zituztenak. Ohorezko lekuan antza daude norbaiten ustez ohoragarriak direlako. Punto.\nBestetik, Bilboko Udalak 500 urrezko domin eta ohore mantentzen dizkie horrenbeste buruzagi frankistari, besteak beste Carrero Blanco, Kindelan (Gernikako bonbardaketa koordinatu zuena), etabar. Nola da posible? Carrerori urrezko domina?! Gernika erre zuenari domina?!\nEta gero betikoari heltzen diozu, frankista izatetik HBri botoa ematera pasa zirenak… bai, fijo baietz. Beste batzuk EAJra pasa ziren eta Barne Saileko arduradun ere izan dira, herri honetan denok ezagutzen baitugu elkar. Adibideak bilatu nahi baditugu bakoitzak zakukada batzuk\nBaina, edonola ere, hori gaia desbidetzea da, gauza da Azkunari (eta EAJri?) bikain iruditzen zaiola frankistak alfonbra gorriaren gainean eta urrezko marko batean izatea. Eta zuri ere bai, ondo ulertu badizut. Eta ulertezina iruditzen zait\nLeungane en febrero 14, 2014 en 3:55 pm dijo:\nAupa, anonimoa ni naiz\nLeungane en febrero 14, 2014 en 4:01 pm dijo:\n”Deia”-n ointxe bertan irakurria http://blogs.deia.com/rincondelproteston/2014/02/14/carta-abierta-a-mi-alcalde-de-bilbao/?utm_source=dlvr.it&utm_medium=twitter\nzur ta lur en febrero 14, 2014 en 4:14 pm dijo:\nNik Algortatik bertatik irten gabe “Frankismoa-Falangismoa-Karlismo Tradicionalistatik ” EAJra lasterketa arinenean pasatu zirenar ezagutzen ditut.\nEta hasierako euskal administrazioari esker ez zuten langabezia ezagutu beraien familietan.\nAte zuzenetik sartu ziren.\nEz nuke post bat zabalduko hoiei apaimena egiten baina orain erantzun bezala balio dit.\nArgala , Txomin eta beste askoren inguruan ere idatziko nuke.\nEta ez hain zuzen ere Espaniako faxista hoiekin inolako paralelismorik egiteko.\nAste buru on !\nzur ta lur en febrero 14, 2014 en 4:36 pm dijo:\nNoiz , non esanda ?\nBideorik ez ?\nEz dut deklarazio hau irratian edo telebistan ENTZUN.\nAnónimo en febrero 14, 2014 en 4:37 pm dijo:\nNik itziko neukez, plaka bategaz ondo adierazite zelako figurak zirezan argi eta garbi esanda.Edo aitite edo berraitite txapelgorrien argazkiak albumetik kendu behar direz? Eta nire kasuan jeltzale eta anrkista zirezan biak baia karlista bat beti ei dago eedota egoan famili duztietan.\nEgia estaeko nik ez dot egiten konparaketa hiltzaile edo hiltzen agintzen zeurien artean, bardin deust fascista Areilzakoa zein ETAkoa izen, igual akabukoak gehiago mintzen deust, EuskaL herriaren izenean(nahiz eta gehiengoa kontra izan) hiltzen zeurielako.\nEta nafarrollo horregaz liburuak slzten dabizinei galdera bat: Nafarroako erregeka goraipatzen dozue baia horiekaz zer, ezabatuko dogu bere?\nEta gogoratu deutse batzuei Donostian lehengoak sartzen eta Bilbon bere euskaraz ederto egiten zeuriela, nafarreraz ganera.\nnaparra en febrero 15, 2014 en 8:17 am dijo:\nFrankista asko zeudela euskal herrian diozu koadro hauek ez kentzeko. eta? Alemanian ere nazi asko ziren, euskal herrian baina gehiago porzentualki, hitlerrek irabazi baitzuen hauteskundeak, alkate hauek berriz ez zuten eta hauteskunde bat ere irabazi, ez baitzeuden, eta hala ere Hitlerren koadroak ez ditugu ikusiko udaletan , baina alkate genozida hauena bai? Biture, ez nuen zure iritzi hau espero, badirudi Azkuna defendatu behar dezutela “a capa y espada”, eta ez.\nEta honek ez du esan nahi koadro hauek sutara bota behar direnik, ezta pentsatu ere. Museo batera fan behar dira, gure historiaren zati bat direlako, eta historia ezagutu behar dugu, berriro errepika ez dadin, baina museo batean, ez udalean, ohorezko lekuan eta alfonbra gorriarekin.


Hasteko, munduko lehen Trans pertsona aipatuko dugu, Lili Elbe, «Daniar neska» bezala ezagunagoa, bere biografian oinarritutako filmagatik, 1882an jaio zen Danimarkan. Zehatzago esateko, «Sexu-aldaketa» izeneko kirurgia egin zuen lehen pertsona ezaguna izan zen, urte haietan oso esperimentala zen ebakuntza.\nJarraian, Christine Jorgensen izendatu nahi dugu, 1926an New Yorken jaioa, «Sexua berresleitzeko» kirurgia arrakastatsu bat izan zuen lehen pertsona izan zena eta 1951n, Lilik egin eta 20 urtera, bere izaera publikoki onartu zuena. Ebakuntza horrekin batera hormona-terapia bat ere egin zitzaion.\nOroimena egiten ari garela aprobetxatuz, ezin dugu Michael Dillo alde batera utzi, lehen trans gizon (dokumentatua), Ingalaterran jaio zen 1915ean. Michael 1939an hasi zen testosteronarekin hormonatzen, gizona zela oso jakitun. Erreferente bihurtu zen, baina, aldi berean, bere herrian ere baztertua izan zen, gaur egun «sexilio» deitua izan dena bere bizitzan zehar zenbait aldiz jasan behar izan zuen.\nEuskal Herritik hurbilago dagoen erreferentziaren bat bilatzen saiatu gara, eta erreferentzia ezagunei buruzko informazio gutxi aurkitu dugu. Hala ere, ezin dugu aipatu gabe utzi Antonio Erauso (Donostia, 1585), bere jaiotza-izena Katalina izan zena, eta bere biografiak gizon bezala bizi izan zela erakusten duena, «Deskubritu» zuten arren eta bere nortasuna sekula aitortu ez zioten arren. Horrek Euskal Herriaren memoria historikoa ikertzeko, lantzeko eta aitortzeko dagoela ondorioztatzera garamatza. Lan horrek ahalegin handia eskatzen du, baina, aldi berean, interesgarria eta beharrezkoa da.


Bakardadeari aurre egiteko plana - Noticias de Gipuzkoa\nBakardadeari aurre egiteko plana\nAzpeitiako Udalak 70 urtetik gorako 2.528 herritarrei deitzen hasi da, beren egoera eta beharrak ezagutu eta erantzun profesionala emateko\n– jabi leon 19.03.2020 | 01:59\nAzpeitia – Azpeitiko Udalak hainbat neurri hartu ditu azken egunotan koronabirusak adinekoen eta patologia desberdinak dituzten herritarren osasuna eta egoera pertsonalean izan ditzakeen ondorioekin kezkatuta.\nHasteko, eguneko zentroa eta eguneko unitatea itxi zituen "prebentzio neurri gisa" eta horren ondoren bi telefono (943 157 192 eta 943 547 983) eta helbide elektroniko bat (gizarte@azpeitia.eus) jarri zituen adinekoen eta patologia desberdinak dituzten herritarren eskura "beren beharrei erantzuteko ".\nHala, eguneroko jardunerako laguntza behar dutenei (erosketak egin, botikararen baten beharra€) udal baliabide eta boluntarioen bidez eskaini zaie laguntza aste honen hasieratik.\nOrain, berriz, beste pauso bat eman du Udalak koronabirusaren aurrean ahulenak diren herritarren ongizatea bermatzeko. Leire Goenaga, Gizarte Zerbitzuetako Batzordeburuak, azaldu duenez, "adinekoen eguneroko beharrei erantzutea eta etxean egoteak sor dezakeen bakardade eta ezinegonak kezkatzen gaitu gehien, eta horiek arintzeko neurriak hartzen jarraitzen dugu". Hori dela eta, "pertsona horiek ere asistentzia eta laguntza profesionala jasotzeko aukera izango dute".\nZerbitzu hori ezagutzera emateko, 70 urtetik gorako 2.528 herritarrei telefonoz deitzen hasi ziren atzo udal langileak, herrian eratu den boluntario sarearekin elkarlanean. Dei horien bidez herritarrei beren egoeraren eta dituzten beharren inguruan gelde-tzen zaie: "Herritarrak etxean ondo egotea nahi dugu, bakarrik badaude ere atendituta egotea da gure helburua. Ez dugu inor bakarrik sentitzerik nahi, eta guztiekin ahalik eta epe motzenean harremanetan jartzea nahi dugu", zehaztu du Goenagak.\nTelefono dei horiek egindakoan, 70 urtetik gorako herritarren gaur egungo egoera zein den hobeto ezagutu ahalko du Udalak, eta behar berriak detektatzen badira "horiei erantzuteko beharrezkoak diren neurriak eta baliabideak" jarriko ditu.


"Jarrai dezagun disimulatzen" - - Tolosaldeko ataria\n"Jarrai dezagun disimulatzen"\nIrene Arin 2016-04-07 20:44\nIrene Arinen hausnarketa, Kale kantoitik, maitasunaren inguruan.\nHonela dio Anjel Lertxundik bere Zu liburuan:\n“Hobeto ezagutuko bagenitu gure isiltasunen mapak, bertako orografia gorabeheratsuan ez galtzeko..”\nKonbentziturik diogu, badirela eztanda egiten duten isiltasunak. Baina benetako eztanda bestela ere iritsi zaigu: “asko maite zaitut”.\nEsan berri digutena eta gu, aurrez aurre, ahuldade moralaren guda-zelaian. Begiak ixten ditugu eta benetan hori entzun ote dugun galdetzen diogu gure buruari. Urduritasunak dantzan jartzen dizkigu tripak, eta irribarre inozo-arraro-nahigabeko batekin, “nik ere ez” bat luzatzen dugu.\nAritz Galarragak Berrian dioen moduan, «asko maite zaitut» modu horretan esaten didatenean, «nik zu ere ez», ateratzen zait.\nKontua da, nik behintzat, esan dudala inoiz edo noiz ezetz, irribarre inozoaren azpian “baietz” dioten azpitituluekin. Eta ulertu behar zuenak, ondo ulertu du.\nHala ere, beti gabiltz kontraesanekin. Esan beharrekoari baino, egin beharrekoari ematen diogu garrantzia; baina esan gabe gelditzen direnak, jakin gabe geratzen direlako kexatzen gara.\nHauxe da kontua: maitasun erromantikoa ez dago modan. Beldurra diogu ñoñoak izateari.\nEz dira ez, adierazpenarentzat garai onenak. Baina Giza Sentimenduen Deklarazio Unibertsala idazteko adina ematen ari zaigu azkenaldian EITB. Hor azkena: Zuhaitz Gurrutxagaren “asko maite zaitut”. Omenaldi, besarkada, muxu, eta edonolako maitasun-keinuak. Eta noski, den-denak merezita dituzten protagonistak.\nBada, hala ere, arrotza egiten zaidan zerbait: kamera ezkutuak. Esker onak eman eta miresmena adierazteko atzera-bueltarik utziko ez digun muturreko egoera bat behar izate hori.. Adoretsu eta indartsuak ginelakoan nengoen..\nLasai, ez jarri urduri; hau ez da mehatxu bat. Izan ere, badakit, bihotza hibernatzen izaten dugula batzuk.\nBeraz, psikologia inbertsoaren militante garen honetan, hartu dezagun zero azpitik elkar maitatzeko libertadea. Maitasun erromantikoaren lekuko izan gabe. Minus eta minus, beti izango da plus.\nOrain, jarrai dezagun ilusioa arnasteko daukagun modu bat izango ez balitz bezala, afektuak bizirauteko esentzialak izango ez bagenitu bezala, Zuhaitz Gurrutxagarenak malko batzuk atera ez balizkigu bezala. Jarrai dezagun disimulatzen.


Serantesko gotorlekuak - Wikipedia, entziklopedia askea.\nSerantes Igoera, 14\nSerantesko gotorlekuak izen bereko mendian dauden hiru gotorleku militarrak dira, Santurtzin kokaturikoak. Nahiz eta egungo gotorlekuen aztarnak XIX. mendekoak izan Filipe V.a Espainiakoa eta Espainiako Ondorengotzaren Gerratik aurrera badaude gotorleku militarrak mendi honen hegaletan.\nSerantes mendiko gotorlekuak hiru dira:\nDorrea: Tontorrean, 452 metroko altueran, 1868an dorrea eraiki zuten karlisten setioa saihesteko. Bertan, kareharrizko harlanduz egindako talaiatik Bilboko itsasadarra ez ezik Oitz, Sollube, Durangaldeako haitzak eta, egun irekietan, Billano ere, kontrolatu daitezke. Bi solairukoa, beheko solairuan bost kanoi-zulo zituen.\nFortea: Hamalau urte geroago, 1880an, "Nueve Cruces" izeneko muinoan eta 324 metroko altueran, forte bat eraiki zuten. Lubanarroa zuela, 6800 m² bere azaleran lau pabilioi gudarosteentzat, bi biltegiarentzat eta beste bat ofizialentzat zituen. Gudaroste liberalek erabili zuten 1910 arte. 1962an Santurtziko Udalak, Espainiako gobernuaren eskuetatik jaso zuen. Gertuko larreetan Pazko Igandearen osteko astelehenean "Cornites" izeneko erromeria ospatzen dute.\n"El Mazo" bolborategia: 245 metroko altueran, XIX. mendearen bukaeran, Kubako guda zela eta, Bizkaiko golkoan Espainiak zituen gotorlekuak gotortu zituzten. Bolborategia eraikitzeaz gain, bateria gehiago jarri zituzten Bilboko itsasadarra defenditzeko. 1932 arte bertan gudarosteak zeuden, 1936 arte lau soldadu eta kabo bat zirenak.\nGotorleku guztiek bere teilatuak galdu dituzte. Utzita eta bandaloen eskuetan, ondareak galtzear daude. 2017ko ekainaren 26an Eusko Jaurlaritzak monumentu izendatu zuen, Sailkatutako Kultura Ondasuna.\nFortearen ikuspegia Serantesko tontorretik.\nSerantes mendia Abraren ezkerraldean dago, 450,84 metroko altuera du eta ageri-ageriko mugarri orografikoa da itsasadarraren ingurunean. Menditik, ikusmiran hartzen dira kostaldeko eremu zabal bat, Bilboraino doan itsasadarraren harana eta Bilbora sartzeko bide historikoek eta egungoek osatzen duten gunearen ikuspegi zabala.\nSerantesko gotorleku-multzoa lerro baten gainean dago ezarria, El Mazo (245 m. g.g.b.) muinoan hasi, eta mendiko gailurreraino heltzen dena. Behatoki natural bat da, ikusmira ederra eskaintzen duena; erabat urbanizatutako ingurune baten ondoan dago, eta, egun, Bilbo Handiko naturagune nagusietako bat da.\nGotorlekuak pentagono irregular baten oinplanoa du, 8.500 m2-ko azalera duena, gutxi gorabehera. Nahiz eta azken gerra karlistaren garaian Serantesko gortorlekuak aipatzen diren (1875), oraingo gotorlekua geroago eraiki zen, 1879an proiektua onartu ondoren, Bilboko Itsasadarreko defentsa-sistemaren berrantolaketaren testuinguruan, eta lanak 1882an bukatu ziren. Inguruan duen lubanarroa 3–4 m-koa da sakon, eta, iparraldeko angeluan, kanoi-zulo bat du. Gotorlekuak altuera txikiko parapeto bat du inguruan. Barrura sartzeko, guardia-aretoa zeharkatu behar zen, bi isurialdeko pabiloi bat, arku eskartzanodun sarbide-baoak dituena (2012-2013 urteetan zaharberritu zen).\nGuardia-aretotik, gotorlekuko kale edo galeria nagusira sartzen da, eta, haren alboetan, eraikuntzen hondarrak daude: ezkerraldean, pabiloiek osatutako lau lerro, zeharka antolatuak (hiru pabiloi, eta bi pabiloi independentek osatutako beste lerro bat), eta, haien iparraldean, luzetara antolatutako pabiloi bat, horma gezi-leihodunak dituena. Kale nagusiko eskuinaldean, pabiloi handi bat dago, paraleloan antolatua: partez berreraiki da, estalkiraino.\nPartez kontserbatzen dira gotorlekuaren eta gelen inguruko harresiak. Harlangaitzez edo kareharrizko harlanduxkoz eginak dira, eta, izkinetan, harlanduak dituzte. Eraikinetan, bao gezi-leihodunak daude, adreiluz inguratuak, garaiko gotorlekuen tankerara. Zenbait pabiloi gotorlekuko soldaduen eta gobernadorearen aterpe gisa erabiltzen ziren; pabiloi bat munizioen biltegia zen, eta beste batean, sukaldea eta janari-biltegia zeuden.\nOro har, egungo egoera aintzat hartuta, kontserbatutako egiturak hondarrak dira, eraikuntzak bainoago. Gotorlekuan, hormen oinarriak kontserbatzen dira, izan altuera handia edo txikia, eta erraz antzematen dira multzoaren oinplanoa, forma eta antolamendua. Dorreak, kontserbazio-egoera halamoduzkoan egonda ere, zutik dirau, eta gailurreko irudiaren erreferentea da. Hondarrak dimentsioak eta interpretagarritasuna aintzat hartuta XIX. mendeko arkitektura militarraren lekukotza dira, Bizkaiko esanguratsuena. Gainera, gotorlekuen hondarrak paisaian daude txertatuta, eta haren berezko elementuak dira, ingurune naturalari interes kultural nabarmeneko osagai bat gehituz. Hori dela-eta, lehengoratze-jarduera edo esku-hartze oro ikuspegi integratzaile batetik egin behar da, eta zaharberritze- eta berreraikitze-lanek helburu izango dute elementu guztien berezko ezaugarriak zaintzea, oinarri hartuta ingurunean eta Serantesko paisaian inpaktu negatiborik izango ez duten testuradun eta koloredun materialak eta akaberak.\nJoseba Trancho : "Serantes Mendia". 1997.\nJavier Sánchez : "La vuelta a Bilbao a través de sus montes y su historia". Bilbo: Bilboko Udala. 2007\n↑ Argia: Abrako gailurra\n↑ Santurtziko Udala: Serantesko Gotorlekuak\nMultimedia: Serantesko gotorlekuak\nOrriaren azken aldaketa: 19 otsaila 2020, 12:48.


naiz: agenda - Iritsi da Getxophoto nazioarteko irudi jaialdiaren 15. edizioa\nIritsi da Getxophoto nazioarteko irudi jaialdiaren 15. edizioa\n21.09.02 - 21.09.26\nIrailaren 2tik 26ra bitartean ospatuko den Getxophoto 2021en gaia «elkarbanatu» izango da. Jon Uriarte argazkilari hondarribiarra izango da Getxon zehar ospatuko den jaialdiaren komisarioa eta hogeita bi artistak hartuko dute parte.\nGuztira, autore adina argazki erakusketa egongo direnez, erakusketak herri osoan zehar egongo dira sakabanatuta. Hala ere, esposizio gehienak Ereagako kaian eta Algorta auzoan egongo dira.\nArgazki bildumen eraskusketez gain, Getxophotok ekintza desberdinez beteko ditu herriko puntu desberdinak. Gauzatu ahalko diren ekintzen artean, familientzako bisita gidatuak, Yogurinha Borova, Alaia Martin, Imanol Uria eta Cristina Lizarra bezalako artistekin txangoak eta ‘instadeath’ talde terapia moduko jardunaldiak egongo dira.\nGaiaren aukeraketari dagokionez, «elkarbanatu» kontzeptua garapen globalaren eta polarizazioaren testuinguruan kokatu dute antolatzaileek: «Informazioaren eskuragarritasunak eta migrazio-fluxu handiek planeta-kontzientzia moduko bat sortu dute, batetik, kulturak hurbilduz edo harreman eta helburu komun berriak ezarriz, eta, bestetik, gero eta handiagoak diren desberdintasun ekonomikoak, aurreiritzi ideologikoak eta politika erreakzionarioak agerian utziz».\nTestuinguru ez hain berri honetan, teknologia, gizarte kultura eta ingurumen fenomeno batzuk elkarbanatzearen kontzeptua eguneratzen ari direla deritzote antolatzaileek. Era berean, elkarbanatzearen nozio tradizionala eraldatuz.\nAzpigaiei erreparatu ezkero, asko jorratuko dira. Tartean, genetika eta DNA antzekotasuna, telebista, interneteko borroka kulturalak, gizakia eta naturaren arteko harremana, queer migratzaileek pairatzen dituzten muga legal eta ideologikoak, gizarte boliviarra, txingorra, haragi industria, ama-alaben arteko harremana, sare sozialak, gizarte-langileak eta banatzaileen lana, besteak beste.\nHortaz, irailaren 2tik 26ra bitartean hogeita bi artistaren lanak Getxoko puntu desberdinetan egongo dira ikusgai, aire zabalean. Argazki erakusketetarako sarrera doakoa izango den arren, festibalean zehar antolatutako jardunaldi puntualetan 5-10 euroko sarrerak kobratuko dituzte aforoak kontrolatze aldera.\nSanta Eugenia, Plaza, 1, 48930 Getxo, Bizkaia


ŽIŽEKEN IZUrriA! - PostData\nGarazi Arrula Ruiz (editorea)\nDanele Sarriugartek Slavoj Žižek filosofo esloveniarraren Pan(dem)ic! ekarri du euskarara, Txalaparta argitaletxean. Jatorrizko hizkuntzaren bikoiztasuna gorde du izenburuak euskal edizioan: IZUrriA! Pandemiak beldurra hedatu duen honetan, etorkizunaz gogoeta egitea dagokigu. Imanol Galfarsoro elkarrizketatu dugu horretarako, liburuaren hitzostegilea eta International Journal of Žižek Studiesen editorea bera.\nZenbait mediotan irakurri dugu Žižekek “kapitalismoaren amaiera” iragarri duela liburu honetan. Hala da?\nŽižeken ezaugarri nagusietakoa bikoiztasuna da, eta, oro har, ezkor dirau pandemiak eraginda gizartea hobera aldatuko denik. Argi dagoen bakarra da birusak gure bizitzaren oinarriak desegingo dituela, eta horrek, sekulako sufrimendua sortzeaz gain, izugarrizko kalteak eragingo ditu. Liburuaren hasiera-hasieratik adierazten duen bezala, bestalde, epidemiak ez gaitu zuhurrago bihurtuko.\nErantzuna ez dator norbanakoaren erantzukizunetik?\nEz. Erantzuna kolektiboa eta komuna denari begiratzetik dator. Eta bai, Žižekek badaki, zeharka liburu honetan ere aipatzen\nduelako, benetako komunismoaren iraganeko esperientziaren egiaz: desastrea, katastrofea… Baina, hala eta guztiz ere, “komunismo” terminoa erabiltzen duenean, etorkizunerako antolaketa global berri batez ari da.\nKomunismoa iragarri baino gehiago, aldarrikatu.\nŽižeken arabera, koordinazioa eta elkarkidetza azpimarratzeko garaia ez da inoiz izan premiazkoagoa. Pandemiaren ondorioa izugarrizko amesgaiztoa izan ez dadin, merkatu librearen nagusitasunean oinarritzen den sistema ekonomiko neoliberala gainditu behar da.\nKomunismo berrasmatua politika garden eta herrikoi berriekin garatu behar da. Koronabirusa dela-eta, denok gaude txalupa berean.\nIraganeko normaltasunera itzultzerik ez badago, baina, txalupa horrek bizimodu zahar eta agortua atzean utzi beharko du beste “normal” berri bat eraikitzeko. “Komunismo” hitzak, horrela, ekonomia kontrolatzeko eta arautzeko ahalbidea adierazten du maila globalean. Are eta gehiago, aipatu elkartasuna eta elkarkidetza ez dira nahikeria idealistak, salbatu gaitzakeen aukera arrazional\nez gaitu zuhurrago\nInozokerian erori gabe, halere.\nEz, Žižekena ez da kinoa-sozialismoa. Pandemiaren ondoren, kapitalismoak ez du zertan indarra galdu. Eta bai, arrisku nabaria dago zer eta jendarteak gogoz onartutako salbuespen egoera iraunkorra normaltzeko, geratzen zaigun sentimendu kolektibo gutxia galduz eta nor bere biziraupenaz soilik arduratuz. Bitartean, bestalde, prekarietatea eta murrizketak areagotzen ari dira.\nEl hoyo [Zuloa] filmarekin paralelismoa egiten duzu.\nEzkortasunean ardazten den bikoiztasuna nagusi, Žižekek barreiatzen duen ikusbidea alderagarria da, iruditzen zait, El Hoyo (2019) filmarekin. Edo, zehatzago, suspensea, zientzia fikzioa eta horrorea nahasten diren distopia honetan, Galder Gaztelu-Urrutia zinema\nzuzendariak lehenesten duen mezu ilun eta zalantzakorrarekin: espezie gisa, gizakia berekoia da, are sabelkoia. Izan ere, filmean nagusitzen den klaustrofobia itogarria da bere arrakasta globalaren arrazoietako bat –koronabirusaren mehatxua gainditze aldera berrogeialdi eta itxialdien garaia islatzeko parabola egokia–. Galdera emankorra, baina, hauxe da: gure gizarte eta espezieen egitura izatez, eta beti, izango al da berekoia (El Hoyo), ala pandemiaren krisi globalak gure lehentasunez berriz pentsatzera bultzatuko gaitu (Žižek)?\ndanele sarriugarteelkar aldizkaria 60euskarazko edukiakizurriapandemicSalvoj Zizektxalaparta\nJosetxo Orueta: “Una de las funciones de la novela es ofrecer un espacio a los olvidados de la historia”\nMaria Oruña: “Esta novela es un homenaje a los libros de misterio habitación cerrada”\nJuan Kruz Igerabide: “Nire belaunaldiko asko gerraren zauriak lotuta eduki gaitu denbora luzean”\nGrandes puertos de la vuelta\nJuliana Léveillé-Trudel: “Inuiten arbasoak inolako erosotasun modernorik gabe bizi izan ziren planetako inguru zailenetariko batean, eta indar horrek mugiarazten ditu egun Iparraldeko herriak”\nNerea Arrien: “Horixe da gizarte likidoak eskaintzen dizuna: nahi duzuna izateko aukera tranpatia”\nOihane Amantegik irabazi du Zazpikale saria\nMikel Santiago: “Si consigues escribir algo que se relee, has triunfado como escritor”\n# traola gazteentzako bilduma berria\nJohn Banville: “Soy un novelista, y los novelistas no tienen política, ni conciencia social, ni moral”\n← Maddi Ane Txoperena: “Milaka istorio interesgarri daude gure amatxi-aitatxiengan”\nJabi Elortzari elkarrizketa elkar aldizkarian →\nAITAREN ETXEA (EUSKADI LITERATURA SARIA 2020)\nMALAGON ZALDUA, ANA\nZORIONTSUAK IZATEA AUKERATU GENUEN (55 DONOSTIA HIRIA KUTXA SARIA)\nAYLLON CORRAL, MIKEL\nJUEGO DEL ALMA, EL


GERTAKARI ESANGURATSUAK Timeline\ndipitySign In|Join DipityHomeCreate a TimelineHot TopicsDipity PremiumGERTAKARI ESANGURATSUAK142 ViewsShare:FollowstumbleuponmyspacediggfacebooktwitterEmbedSearchTimelineFlipbookListMapIn: From: Until: Search for: 1 YearCurrent DateLoading...Show/Hide Sources -\nDeleteVideo | PictureDescriptionMapComments Link: Added by: Share:linktwitterfacebookdiggmyspacestumbleupon<>Loading...Remove this AdDescriptionNire praktika aldian zehar, ugariak dira jaso ditudanak, egin ditudan ekarpenak... Hala ere hemen, tarte honetan bizi izandako gertaera esanguratsuenen bilduma egin dut. Espero gustuko izatea!!Created by maite_solaun\nLast updated: 02/03/11 at 08:45 AM\nFollowersGERTAKARI ESANGURATSUAK has no followers yet. Be the first one to follow.\nRecent Events on GERTAKARI ESANGURATSUAKOLENTZERODec 23, 2010Gaur nire praktika aldiko azken eguna da. Baita urte honetako klaseko azken eguna ere. Haurrak urduri daude. Gabonak dira...eta gainera Olentzero etorriko da.\nEguna hasi bezain pronto, jolasean eta kantuan egon gara. Gela dekoratu dugu eta lagun ikustezina ozpatu dugu. Gainera, Maitaneren urte eguna da. Zer gehiago?\nGoizeko erdi aldera, Olentzero ikastolara etorri denez gero, eskolako ikasle denak patiora jeitsi gara berari abesteko. Ongi etorria emateko. Txikitxoak urduri daude. Ume askok negarrez hasi dira. Olentzero hain hurbiletik ikustearen sentzazio horrek haurrei beldurtu diela esango nuke. Normala ordea. Klasea igo garenean, Olentzerok roskilak eta klaserako materiala lagatzen / oparitzen joan da klasez kalse. Haur denak pozik daude. Guk ere bai. Gabonak oso politak iruditzen zaizkit ume txikiak inguruan daudenean. Haiek euren poztasuna trasmititu egiten digutelako. Benetan izugarria da. Haurrak, nagusioi kontagiatu egiten gaituzte.\nLagun ikustezinak urteak pasa ahala aldaketak jaso dituela behatu ahal izan dut. Lehen nire garaian, "detailea" zen garrantzitsuena. Egun ordea, bestelako garrantzia hartu du. Eta diru kopuru minimo hori nabarmen handitu egin da. Pertsonalki, asko gustatu zait egin didaten oparia. Benetan nirekin gustura egon direlaren seinale izan baita. ASko gustatu zait, areto nagusian "bertso saioa" egin dutenean, nire izena ikastolako ikasle denen aurrean oihukatzea. Existitzen naizelaren sentzazioa transmititu didate.\nGainera, azkeneko orduan, etxera joateko prest geundenean, marrazki ederrak eman dizkidate, haietaz oroitu nitzan. Uste dut, marrazki denak kutxa batean gordeko ditudala, nire irakasle izate osoan zehar. Autoestimua baxu duzunean, horiek begiratzea animoak emango baitizkizu. Egun benetan polita gaurkoa. Ni emozionatuta joan naiz etxera. Nire praktika aldi denak horrelakoak izatea gustatuko litzaidake. LAB SINDIKATUADec 15, 2010Gaurko patio orduan, LAB – eko sindikalista bat gerturatu da guregana “ hitzalditxo ” moduko bat ematera. Hitzaldi horrek, jakinaren gainean ez nekien hainbat kontuez begiak zabaltzea eginarazi dit.\nGauzak ez dira espero nituen bezain errazak. Karrera amaitzerakoan, lan handia geratzen zaigu aurretik. Baino ez soilik niri,baita oraintxe puntuan irakasle-eskolan ikasten ari duten guztiei. Etengabeko ikaskuntza prozesu horretaz gero eta jabetuago nago. Horrexegatik, beste egunetik aurrera, gauzei bueltak ematen pasatu ditut orduak. Eta saltoa emango dut berandu izan baino lehen, IT txartelak atera behar ditut. Bestela epe laburreko etorkizunean eskatuko dizkidatelako. Horrek puntuak ematen dizkit, eta onuragarria da guztiz niretzako. Baita gura nuen Monitore titulua jaso, ingelesa tituluren bat lortu…eta bigarren espezialitate bat atera: musika. Gero eta argiago daukat. Horrek, nabarmenki lagunduko nauelakoan nago. Horrengatik, nire etorkizunarengatik egin behar dut apustu.\nPATIOAN GERTATUTAKOA...Dec 13, 2010Gure klaseko Jonen kontura asko barre egin dugu gaur. Jon (aipatu modan) oso arroa den mutila da. Eta beti bere pertsona erabiltzen du gauza denetarako. Hori ondo dago,baino agian autoestima altuegia duela esango nuke. Ez dakit ona edo txarra izango den hori, baino argi dagoena horrela jarraituz gero bizitzan kolpeak eroango dituela. “ El puto amo” moduan deskribatzen du bere burua, eta zinadura hori erabiltzen du gehienetan. Nola liteke? Hori erabiltzeak ordea, arazo batean sartu ditu 6.mailako ikasle guztiak. Patioan, spray-s idatzirik “ LOS PUTOS AMOS: 6.A, 6.B eta 6.C” agertu delako. Zuzendaria nahiko haserre gerturatu zaigu 6.mailan jarduten dugunoi. Hori ez da normala, gainera eskola bertako patioan egitea. Horrexegatik, orain 6.mailako denak batuta horri aurre egin beharko diote. Egilea ez baita aterako. Klasean tontuanak egiten ziren, baino denek zekiten zer zen pasatakoa. Haserretu dira eta ez dutela garbituko diote. Baino…gauzak pentsatu barik egiten badituzte…badakite zein den geroko ondorioa edo ondorioak. Kasu honetan margotutako hori garbitzea. Gainera, txikiagoentzako nahiko influentzia txarra izan daitekeela esango dut. Hori bada haiek ikusten dutena, geroxeago kopiatu eta eurak ere egingo dutelako.\nHorrelako gauzak, asko zaindu behar direla esango nuke. Baino nola egin aurre gauza guzti hauei? Hortaz, denaren gainean ezin denez egon, eta are gehiago eskolako orduz kanpo, eurak egindako gauzei aurpegia eman beharko diote. EUSKARAREN EGUNA ETA JON MAIADec 3, 2010Euskararen astea da hau. Horrenbestez, honi lotutako gaiak eta jarduerak egin ahal izan ditugu aste osoan zehar. “Itsasoa mundu bat da ” abesteko aukera izan dugu baita ikasteko ere, hori baitzen aurtengo gaia: itsasoa. Horixe beragatik, aste pare batetik lehenago, hainbat gauza prestatzen hasi ginen, hala nola: boga-boga dantza edo sarreran ipini genuen euskararen asterako marrazkiak (ikastetxe osoko ikasleekin aurrera eroan zena). Itsasoa aurtengo gaia izanik, Jon Maiak idatziriko ipuin bat arbel digitalean ikusteko aukera izan dugu; BEHOTUK. Ternura doazen ume koadrila baten abenturak. Horri lotuta, gehitu beharra daukat Jonen bisita eduki dugula guregan. Berak, gure arbasoak Ternura eginiko bidaia dauka egina eta haren abenturak eta kalenturak gurekin konpartitu ditu.\nBehotuk ikusi dugu, geroxeago Maiaren hitzen aurrean pixka bat jantzirik egoteko. 6. mailakoen presentzia ordea, ez da Jonek eduki duen bisita bakarra. 5., 4. eta 3. mailakoak ere egon direlako bere hitzak entzuten. Horrenbestez, guk geuk (azken ziklokoak) ikastetxe osoan arbel digitala daukagun bakarrak izanik, gainontzeko mailetako ikasleei gure gelara etortzeko gonbidapena egin behar izan diegu, haiek ere Behotuk ikusteko aukera izateko. Inguru erdaldun batean gaudenez gero, beste leku batzuetan baino beharrezkoagoa suertatzen da euskararen erabilera sustatzea, bultzatzea. Horixe beragatik hori egingo duten jarduerak antolatzea da proposatzen dena, baita egin ere. Aurtengo gaia itsasoa dela esan dugu. Horrexegatik Maia etorri da guregana, baita euskal kultura, historia eta hizkuntzaren erabilera suspertzeko ere. Uste dut Jonek oso ondo aritu zela. Aritu zen erari esker, umeek euskaraz egitera bultzatu zituen Maiak. Kontua zen, gure hausnarketarako euskararen inguruko hainbat kontu geratzea. Horretaz kontzientzia hartzeko eta euskaren normalizazioaren barneko prozesu horretan parte hartzeko, laguntzeko eta azken finean euskara salbatzeko. Horrelakoak luzatu zizkigun horretarako:\n-\tBalea desagertzea txarra bada, berdin pasatzen da euskararekin\n-\tEuskara galtzen bada, ez da inoiz gehiago euskaldunik existituko. Euskal Herritarrak bai, baino euskaldunak ez.\n-\tIndioen hizkuntza bat galdu da, gurea ere galduko dela diote batzuk…euskara han apurtxo bat erabiltzen da. Eta hemen hitz egin ere ez?\nBaino gainontzeko geletako haurrak ipuina ikustera gonbidatzea, ez da lan erraza. Gaian zirrara piztea lortu behar dugu, horrenbestez Behotuk-en laburpen tentatzaile baten bidez joango dira gainontzekoak gonbidatzera. Baino…zer da ordea laburpen tentatzaile bat? (sarrera, arazoa eta galdera duena alegia).\nGogoan izan behar dugu inguru erdaldun batean dagoen ikastola dela. Hortaz, aste honetan zehar euskaraz egiteko baino gutxiago eskatzerik ez dagoela esango nuke. Hala ere, oraindik ere kontzientzia falta handia dagoela esango nuke. 2.6 materian ikasitakoaren arabera, immigranteekiko kontzientzia falta handia nabarmentzen da ea horretarako profesionalak ipini behar dira lanean. Baino nolatan kontzientziatuko ditugu etorkinak bertakoak ere ez baditugu kontzientziatzen? Lan handia falta da egiteko. Eta gauzak guk uste baino zailagoak daudela esango nuke nik. Ikusi ahal izan dudan moduan, haurrak nabarmen ondo pasatzen dute jarduera hauekin. Hala ere, ez zaie axola. Haien bizitzako interesen barne ez dago euskara, inondik inora. Ez dakit non egon behar den hamaika urte bateko gazte baten kontzientzia maila, edota bere ardura, baino hemen hutsune eta falta handi bat dagoela asko samur ikusi ahal izan dut.\nGustatuko litzaidake bertan (Gasteizen edota inguru erdaldunetan) bizi den egoera erabat aldatzea. Herri euskaldunen baten pasa beharko zuten denboralditxo bat egiten ari diren tontakeriez jabetzeko.\nEBALUAZIO BILERADec 1, 2010Laster, lehengoko trimestrea amaitu egingo da. Ondorioz, eta ohikoa den moduan, umeen inguruko hurbileko jarraipen bat egitea beharrezkoa izaten da. Ebaluazio hori aurrera eroateko asmoarekin, egingo den lehengo gauza irakasle denak elkartzea izango da. Geroxeago haurren gurasoei bertan komentatutakoa azaldu eta eskeini ahal izateko. Oraingoko bilera honetan kontuan hartuko diren gauzak jarrera eta parte hartzea izango dira gehienbat. Oraindik azterketa gutxi egin dituzte, eta horren isla hurrengo ebaluazio bileran azalduko da. Niretzako, erabat interesgarria da horrelako bilera batean egotea. Inoiz ez bainaiz egon. Bertan komentatu diren gauzak oso interesgarriak iruditu zaizkit. Irakasleen komunikatzeko era zaindua iruditu zait, umeei faltatu gabe, eta gauzak argi geratuz. Gainera, gehienetan irakasleek bat zetozen esandako guztiarekin eta hori haien artean harremana dagoelaren seinalea iruditu zait. Eta oso ondo iruditu zait. Hala ere, behatu ahal izan dut, ez dela erreza ume baten balorapena egitea. Alderdi eta gauza asko izan behar dira kontuan, bat bakarra ahaztu barik, eta askotan ez da samurra izaten hori. BERTSOLARITZA SAIOAKNov 26, 2010Umandi Ikastolan hirugarren zikloan, hamabostero Bertso Eskolako Iñaki Viñaspreren bisita jasotzen dugu. Bisita honen xedea, haurrak euskal kulturan hezitzea eta horretaz nozitzea da. Horretarako, hamabostean behin, Iñakiren presentziari esker, euskal gaiak lantzen ditugun heinean, euskara lantzen dugu eta baita bertsoetako kulturan barneratzko lehengoko hastapenak egin saiatzen gara ere. Haurrek, "zortziko handia" eta bestelako terminoetan mugitzen ikasten dute eta baita errimak egiten ere. Horretarako, paper baten laguntzaz lehenengo, egokitutako gaiaren inguruan bertsoak osatu beharko dituzte. Saio hauek dibertigarriagoak eta motibagarriagoak izateko, denon artean kantatu egiten dituzte.\nPertsonalki, uste dut era paregabea dela euskal kulturan barneratzeko. Euskaran jariotasuna lortzeko eta bertsolaritza sustatzeko ere. Nik, nire partez, oso ondo pasatu dudala saio hauetan aitortu beharra daukat. GIMNASIAKO SAIOETAN...Nov 22, 2010Soinketa ematen den saioen arabera, haurrak dutxatxeko beharra daukate edo ez. Astelehenetan adibidez, soinketako saioak 2 klase jarraian hartzen ditu. Asteazkenean berriz, ordu bateko saioa izaten denez soilik eta jarraian klasera joan behar dutenez gero, ezin dute denbora larregi galdu dutxan. Horrexegatik egun hauetan bakarrik kamiseta aldatu egiten dute. Soinketako saioak nahiko bereziak direla esango nuke. Neskak, ez dakit zer arrazoirengatik, eskusak asmatzen dituzte kirola ez egiteko (hilekoa daukat, mina daukat hankan...), gainera ganora gabekoak. Ulertzen dut bestalde, irakasleak ezin diela derrigortu kirola egitera. Baino...kontua da: zer puntura arte iritzi daiteke egoera horren malgutasuna? Noiz jakin egiatan edo gezurretan ari diren?\nEgoera horri erantzun bat ematen saitzeko asmoz, Alexek, gimnasiako irakasleak, justifikanteak ekar ditzatela eskatu egiten die. Ondo iruditzen zait. Era honetan, kirola ezin badu egin, justifikatutako medikuaren arrazoi batengatik izan daiteke eta ez ordea, haurrak ez duelako nahi. Irakaslea kezkatu egiten duen beste kontu bat badago ordea. Dutxen kontuaz ari naiz orain. Ezin daiteke izan dutxatzera derrigortuta daudenik. Hala ere, higienea baloratu beharreko beste alderdi bat da.\nHaurrek ulertu behar dute, kirola egin ondoren, komenigarria dela dutxatzea. Izerdia gainetik kentzea. Eta hori, txiki txikitatik barneratzen joan behar diren balore bat da, beste askorekin batera, noski. Irakaslea ordea, ezin daiteke nesken aldagelara sartu. Legeak debekatu egiten baitu. Horrexegatik, niri sartzea eskatu zidan pare bat alditan, barruan neskak zer zen egiten zutena ikusteko. Eta ikusi ahal izan nuenaren arabera, neska askok dutxa hartzen zuten, baino beste batzuk ordea, hitz egiten pasatzen zuten ordu laurdentxoa, ezta arropaz aldatu barik. Ulertzen dut irakaslearen kezka. Higienea oso alderdi garrantzitsua baita. Zaindu beharrekoa. Haurrek, balore horiek ikasi behar dituzte, baino zaila da kontrolatzea. Erabat. EMOZIO TAILERRANov 19, 2010Gaurko eguna ere, desberdintasunik gabe igaro dela esan beharra daukat. Hala ere, badut komenta dezakedan zerbait.\nLehenagoko asteetan aditzera eman dudan moduan, jadanik badakigu asteazkenero emozio tailerra eduki ohi dugula. Tailer hauetan, irakasleok ezin gara egon. Hortaz, ez daukat oso argi zertan jarduten diren. Hala ere, badakigu neskak eta mutilak banandu egiten dituztela. Klase diferentetara eroaten dituzte eta talde bakoitzarekin neska bat aritzen da. Tailer hauetan, ikasleek euren emozioak, sentimenduak, beldurrak, kezkak, gustuko ez dituzte gauzak…kanporatzeko ahalbidetzen zaie (zaila dela badakigun arren). Hori izan zen beste egunean emozio tailerrera aditzera eman ziguna ordea. Helduok bezala, haurrek ere arazoak edukitzen dituzte. Guri ez zaigu iruditzen garrantzitsuak direnik, baino hori haien lekuan ipintzen ez garelako da. Enpatikoak izan behar direla irakatsi nahi diegu, baino…guk gara lan hori egiten hasi behar garenok. Bai gu, irakasleok. Kasu honetan, Anie eta Irati dira arazoak dituztenak nesken taldean. Mutilen taldean ordea, Asier eta Hodei. Iratik, emozio tailerreko neskak esan zigun moduan, harremantzeko arazoak dituen neska bat da. Normalean, gezurrak esaten ditu, eta klaseko neskekin ez da oso ondo eroaten. Egin zuten ariketa batean, kritika positiboak eraikitzen ikasi behar izan zuten. Normalena, kritikekin ados ez egotea izaten da. Eta ondorioz, zure burua defendatzen saiatzea pisuzko argudioen bitartez. Hori ez da Iratiren kasua ordea. Kritikekin ados zetorrela ematen zuen, eta gainera ez zen minduta agertzen. Arazo bat dago hemen nire ustez. Anieren kasuan ordea, hori ez zen gertatzen. Klasekoekin ondo eroaten den arren, neskekin liskarrak eduki ohi dituen neska bada ere. Aniek ordea, kritiken aurrean haserretu egiten zen eta bere burua defendatzen saiatzen zen.\nEgia da, nik ere nabaritu izan dut patioetan Irati harreman pixka bat arraroak zituela. Esan gure dudana, klaseko neskekin ez zuela harremanik eta gainera argudiatzen ibiltzen ziren beti. Ez dakit zein den arazoa. Baino argi dago, zer edo zer pasa dela hor. Gainera, gimnasiako saioetan lurrera erortzen zenean edota zer edo zer ondo egiten ez zuenean klasekoak barre egiten zioten (batez ere Naiarak). Mutilen kasuan, argi dago. Bai Asier eta baita Hodei ere ez dira mutil arruntak. Hodei “gaixo” dagoela esan genezake. Arazo bat dauka. Hiperaktiboa da. Horri aurre egiteko, amak pastillak ematen dizkio, baino egia esan, ez dakit zer punturaino izango den hori ona. Klasean dagoenean, galduta ibiltzen da. Ez du ia hitzik egiten eta diferentzia hori umeek nabaritzen dute. Hala ere, oso mutil jatorra da. Besteekin aritzen da jolasean eta taldearen barruan nahiko ondo onartuta dagoela esango nuke. Asierren kasua guztiz bestelakoa da. Hasteko esan genezake, arazoak ez dituen mutila dela. Hala ere, bere itxura “ berezia ” bestelako gauza asko aitortu zizkidan klaseko lehenengo egunean. Koitadua, pentsatu nuen!\nHasteko, euskara maila nahiko kaskarra duen ikaslea dela esango dut. Hitzak asmatzen ditu uneoro, eta ez da ondo mintzatzen. Euren itxura espezial horrek, besteek berataz barre egitea eragiten du.Patioan, mutilekin futbolean aritu beharrean, neskei hurbiltzen saiatzen da (agian onartuagoa sentitzen da?).\nBestalde gimnasian koordinazio falta nabaria duela antzeman daiteke. Faktore guzti horiek batzen baditugu, arazo larri baten aurrean gaudela ikusi ahal izango dugu. Gainera, gainontzeko umeek diferentetzat hartzen dute (normala) eta hori nabaria da guztiz. Emozio tailerreko neskak aipatu zigun moduan, marjinatu egiten da (bera bakarrik, inork zerbait esan baino leheno). Oso burugogorra izatea eta norbanakoaren akatsak ez onartzea kontran dituen bi faktore dira ere. Hortaz, ez da erraza ume honekin egin beharreko lana, saiakera. ASIERNov 15, 2010Gaur, egun normala izan da. Ikasgai denak eduki ditugu metiko moduan.....eta ez da eragozpenik egon. Hala ere, badago arreta zeharo deitzen didan kontutxo bat. Kontutxo horrek, gure gaurko Txaneleko klasean hartu du leku.\nLantzen ari garen gaia "Gu ere zerbait bagara eta..." da. Hau da, Europarekin zuzenean eragina duen irakasgaia. Europaren sorreraz ari ginela berbetan..."Pangea" bezalako terminoak agertu ziren. Hortaz, baita gizakiaren sorrera eta eboluazioaren kontuak ere. Horretan ari ginela, Asier Rodrigok, klaseko mutil batek, kezka bat zuela barnean aitortu zigun. Berari etxean, Adan eta Evaren kontuak sinestarazi egin dizkiote txiki txikitatik. Hortaz, gaurko klaseko azalpenak entzuterakoan, bat ez zetorrela aitortu du.\nBai Myriamek eta baita nik ere, harrituta geratu gara. Klasekideek ordea, barre egin diote. Egoera horren aurrean, eboluzioaren garapena azaltzera pasa gara. Era honetan, gizakiak zer nolako garapena eta eboluzioa izan duen aditzera emanez. Baita oinarritzen den teoria eta zientzietan ere. Era honetan, zerbait fidagarria zela jakinaraziz. Berak zioena ordea (Eva eta Adanen kontu horrek), ez zeukan oinarri zientifikorik. Eta horrekin, berari hausnartaratzen saiatu gara. Era honetan, berak erabakitzeko aukera edukitzeko. Ez dakit lortu dugun ordea, amak dioena (umeen aburuz) beti egia izaten delako. Niri kezkatu nauena, zera da: nola liteke posible gaur egungo gizarte honetan horrelako kontuak haurrei sinestazi egitea? Bai, ados nago, izan liteke gurasoak oso fededunak eta katolikoak izatea...baino hala ere, buruan sartzen ez zaidan zerbait da. Ez dut ulertzen nola XXI mendean egonda, komunikazioaren mendean alegia, horrelakoak transmiti diezaikeen umeei, benetan!LEKU ALDAKETANov 12, 2010Gaur, leku aldaketa egon da klasean. Orain arte izandako kokapenaren arrazoia, nik ez dakit, bertan ez bainengoelako egin zutenean. Egia da ordea, haurrak denbora larregi galtzen dutela albokoarekin edota atzekoarekin hitz egiten. Klasean adi daudenentzako eta ondo doazenentzako ez da arazoa. Pixka bat arrastaka doazenentzako ordea, kristonako kaltea izan daiteke berritsu baten ondoan eserita egotea. Ondorioz, egoera honetzeko aitzakiarekin, Myriamek, leku aldaketak egin ditu. Berritsuenak guztiz separatu egin ditu, justuago zebiltzatenak aurrera pasatu dituen heinean. Era honetan, gaitasun handiagoko haurrak, kostatzen zaienekin tartekatu ditu irakasleak. Uste dut, era honetan hobekuntza nabarmena egon dela. Aniztasuna kontuan hartzen baitu erabat. Gainera, umeentzako, irakaslearentzako eta baita klase osoarentzako orokorrean oso aberasgarria izango dela esango dut.\nHorrelako egoeren bitartez, hau da, ikasle denak kontuan hartzearen bitartez, denontzako eskolarantz ari gara bidea egiten, urratsez urrats. TXANGOANov 8, 2010Gaur bigarren asteko astelehena da. Ordea, ez dugu klaserik eman, gaurko txangoa baigenuen finkatuta. Hasieran, Hernaniko Txillida lekura joan egin gara. Klasean horren kontura hainbat saio eman ditugu, baita plastikan arte lanak egin ere eta horren azalpena garatzeko "reseña biografica" gazteleran.\nNiretzako, esperientzia berria izan da. Irakasle bezala jardun behar izan dut, hiru klase baigindoazen eta 4 irakasle. Barruan, Txillidalekun, talde handiegia ginenez gero, lau zatitan banatu gaituzte, ni zati horietariko batez jabe egin behar izan dudalarik. Hasieran, ez nintzen kapaz sentizten niri egokitutako haurrei gidatzeko. Baino...txangoa denez gero, haurrak askatu egiten dira, hasi, eta ondorioz "desmadratzeko" joera izaten dute. Minutuak haurrera zihoazelarik, haurrak geroz eta txarrago portatzen hasi ziren. Nire jarrera aldatzen joaten zen heinean,noski. Haserretzen hasi nintzen. Haurrak horretaz konturatzen zirelarik. Azkenean, irakasle rolean guztiz sartuta nengoela esan dezaket. Eguna "euskaraz"egiteko esanez eman dut eguna. Baita Txillidalekuko monitoreari errespetuz tratatzeko ere. Hala ere, asko ikasi dutela eta ondo pasatu dugula esango nuke. Behintzat nik bai. Eskultoreak egindakoak oso ederrak dira. Han egonda, historiari buruz ere, asko ikasi dugula esan dezaket. Haurrak, benetan interesaturik zeudela ohartu ahal izan naiz. Baino benetan harritu nauen jarrera Gabrielena izan da. Gabriel,klasean nahiko pasota agertzen den ikaslea da. Hala ere, bere benetako intereseko gauzetan duen jarrera bestelakoa da. Bertan monitoreak gauzak azaltzen dituen heinean, bere arreta eta parte hartzea handitzen joan da. Galderak egiten zituenean ere, bera izan da erantzuten zuen bakarra. Bisitaren amaieran egin den adibinantza joku batean, berak lortu duen bakarra izateak, gehiago arritu nau. Uste dut, Gabriel oso urrun hel daitekeen mutikoa dela.\nTxillidalekutik joanak ginela, Zumaiako Itzurun hondartzan egoteko parada eduki dugu. Bertan, "flysch"ak zer diren ikasteko paradaz izateaz gain, Algorrin (Centro de Interpretacion de los Recursos Naturales de Zumaia) egon ahal izan gara eta bertan, aurkeztu zitzaizkigun materialei esker haurrek errazago eta motibatuago gauzak ikasi ahal izan zituztela uste dut. Hortaz, esan behar dut, esperientzia polita izan dela gaurkoa. Errepikatzeakoa!!IRAKASLE GELANov 5, 2010Gaurko patioa, irakasle gelan igaro dut. Nire praktika aldiko lehengoko astean jarraitzen dut. Oraindik pixka bat galduta nabil, lotsatuta. Horrexegatik, atsedenean irakasle gelan lanak egiten egotea erabaki dut. Bertan, nire lanetan murgildurik nengoela, laugarren mailako irakasle batek (Gotzone), Myriamekin egon da berbetan, antzaz oso kezkaturik. Kontua da, berarekin dagoen neskatxo batek arazoak dituela. Arazoak ordea, ez dira bereak antzaz, amarenak baizik. Amak, gauzak txarto egiten dituela esaten dio uneoro. Hortaz, berak amak esandakoa sinetsi egiten du eta ondorioz autoestima lurreratu egiten da (enbidiosa bat zara, neska gaiztoa zara…). Ume denentzako amak esaten duena ikaragarrizko pisua izaten du, hortaz, normala neskatxoaren jarrera. Arazoa ordea, ez da berea. Bere amarena baizik (lehenago aipatu dudan moduan). Tratamendu psikiatrikoa jasotzen duen ama baita (eta behin aitortu zuen tratamendua ez zuela hartzen). Kontua da, umearengan eragin zuzena duela. Irakasleak, kasu honetan Gotzone, uste du neskatxoak tratu txarrak jasotzen dituela. Baino hori susmoa da bakarrik. Amaren tratamendua argi dago ez dela nahikoa. Gotzone kezkatuta dago, ez daki nola egin behar dion berba neskatoaren amari. Nola esan amari arazoa bera daukala? Agian tratamendua aldatu beharko zukeela? Laster izango da bilera. Nik nire partez, esan beharra daukat, ez naizela horrelako egoera baten aurrean ikusten. Ez dakit nola jokatuko nukeen. Ez da erraza horrelako egoera baten aurrean zaudelarik azaleratzea umeak tratu txarrak jasotzen dituela. Ama bati ezin zaio hortaz leporatu horretan oinarritzeko adibiderik ez badituzu. Oso akusazio grabea da hori. Hasteko, nik saiatuko nintzatekeen amarekin patxadaz berba egiten. Arazoa zein den berarekin hitz eginez. Horretan, amaren medikuaren eta baita alabaren medikuaren presentzia zilegizkoa izango zela uste dut. Baita ikastetxeko aholkulariarena. Arazoa nahiko latza da, eta bertan jardun behar duten profesionalek anitzak izan behar dute.\nUMANDI IKASTOLANov 2, 2010Gaur nire praktiketako lehenengoko eguna da. Astekarian irakurtzeko aukera dagoen arren, berriz ere Umandi Ikastolan egin ditudala aipatuko dut. Umandi Ikastola, Gasteizeko kanpoaldean kokatu egiten da. Lakua- Arriaga auzoan hain zuzen ere. Hazkunde demografiko itzela jasaten ari duen auzoa,alegia. Inguru erdaldun batean topa dezakegun "D" ereduko ikastetxe publikoa eta ez erlijiosoa da ondorengoa.\n6.mailan egotea egokitu zait. Esan beharra daukat, pixka bat izututa nagoela, ez bainuen espero azkenengoko zikloan egotea. Hala ere, klasera sartu naizenean, nire usteak aldatu egin dira, espero nuena baino txikiagoak topatu baititut haurrak.Buruan, DBH-ko irudiarekin nindoan eta hasierako inpresio horrek, zeharo poztarazi nau.\nAipatu beharra daukat, hauxe nire llehenengo eguna izanda, ez naizela batere eroso egon. Myryam, egokitu zaidan tutorea, nire antzera ibiliko zela uste dut. Badakit ez dela batere erraza zure lana aztertzen dagoen pertsona bat edukitzea uneoro, zuri begira, zure lana aztertzen, metodoak zalantzatan ipintzen… Hala ere, berak horrelako zer edo zer bizi izan zuen bere ikasle garaian,eta horrek lasaitasuna transmititzen dit, enpatizatu ahal delako nirekin ni berarekin ere saiatzen dudan heinean.\nIkasleen artean beti pasatu ohi den moduan, irakasle batzuk haurrak etiketatzeko ohitura dute guztiz barrena. Hori ordea, pertsona orok egiten dugun zerbait dela esango nuke. Gizartean ikasi dugun zerbait da nahiz eta hori aldatzeko beharra ezinbestekoa den. Unibertsitatean iaz honen kontura ikasi ahal izan genuen moduan. Iritzi bezain pronto ordea, norbaitek esan dit: kontuz Gabrielekin…. Baino, nor da Gabriel? Pentsatu dut nik, oraindik ez bainuen nire klasea ezagutzen. Ez dakit onerako edo txarrerako izango den, baino argi dagoena, zera da: hauek aurreiritziei ematen dietela leku eta aurreiritziek oso urrun egin dezakete hegan.\nPraktika hauek, bakoitza bere lekuan ipintzeko baliagarriak direla esango nuke. Hauek izango baitira irakasletzan betiko sartu edo kanporatuko nautenak. Baino ez soilik niri baita nire unibertsitateko ikasle guztiei ere.Lasaitu nau oso, arratsaldeetan gainontzeko unibertsitateko ikaskideekin berba egitea (ordenagailuaren bidez). Bakoitzak bizi izandako lehenengo esperientziak kontatu ditu eta uste dut denok antzerako ibili garela lehenengoko jardun honetan. Zaintza patioan, kafea irakasle gelan, elkarrizketa tutorearekin, urduritasuna…Sentimendu horiek konpartitzea gustatu zait, oso. Lehenengo momentutik ikusi ahal izan dudana, zera da: ikasleak euren artean erdaraz egiten dutela berba. Eta horrek pila bat izorratzen nau. Myriamek aitortu dit haien maila nahiko baxua dela, edo bai behintzat emaitzei erreparo eginez gero. Ez dakit…horiek ezin izan baititut oraindik behatu, argi ikusi dudana zera da: euskara maila nahiko kaskarra dela. Ez dakit ordea zein izan behar den 11 urte dituen ume bateko maila, ez daukat erreferentzia argirik. Baino uste dut, ikusi dudana baino askoz hobeagoa izan beharko zela.Ez dakit 11 urteko ume baten gaitasuna norainokoa den ere ez. Agian, lela naizela pentsatuko dute, 8 urteko ikasle batekin berbetan arituko banintz bezala egiten diedalako berba. Ez dakit. Horretan, haiek lagundu beharko didate. Gizartea aldatu den heinean, baita haien pentsatzeko era ere. Horrexegatik, ez dakit kokatzen, ez nire burua ezta eurena ere.Related Topicsvsangarathass s.0 followers, 37 views, 1 eventABCDEFGHIJKLMNOPQRSTUVWXYZ


Bizkaiko Foru Aldundiak enpresa berri bat martxan jarri duten ekintzaileentzako dirulaguntza programa kaleratu du aurten ere\nDirulaguntzaren zenbatekoa 5.000 eurokoa izango da entitate onuradun bakoitzeko. Prestakuntza-ikastaroa eta aholkularitza egin ez duen baina Dekretuan ezartzen diren baldintza guztiak betetzen dituen bazkide edo sustatzaile bakoitzeko 2.000 euro igo ahalko da zenbateko hori; gehienez ere, bost bazkide edo sustatzaile. Erakunde onuradun bakoitzak gehienez jaso dezakeen kopurua 15.000 euro dira.\nLaguntza jasotzeko betebeharreko baldintzak hauek dira:\n• Enpresa berria Bizkaian kokatua egotea eta ekintzailea enpresa sortu baino gutxienez hiru hilabete lehenagotik lurraldean bizi izana.\n• Enpresa 2020ko urriaren 13tik 2021eko irailaren 30era bitartean alta hartuta egotea.\n• Ogasunarekin eta Gizarte Segurantzarekin zorrik ez izatea.\n• Erakunde laguntzaileren batekin, Leartibai Garapen Agentziarekin, bideragarritasun plana landu izana eta 30 orduko ikastaroa egitea.\nGainera, aurten laguntza berri bat gehitu da programa honetara: Enpresen Finkapena.\n2019-2020 bitartean Bizkaiko Foru Aldundiko enpresa sorrerarako laguntzak jaso zituzten negozioek eskatu ahal izango dute.\n2021eko urtarrilaren 1etik irailaren 30era bitartean gauzatutako ekintza hauek izango dira diruz lagunduko direnak:\n• Enpresaren jarduerarekin lotutako marketin-plan bat egitea.\n• Digitalizazio-jardueretatik eratorritako gastuak.\n• Enpresaren lehiakortasuna hobetzeko prestakuntza gastuak.\n• Laguntza tekniko espezializatuko zerbitzuen gastuak: enpresaren bideragarritasuna edo merkatuan duen posizioa hobetzea; negozioa garatzea; produktua, zerbitzua edo prozesua hobetzeko; eta nazioartekotzearen bideragarritasuna, erantzukizun soziala edo ingurumen-eragina hobetzea.\nKasu honetan, gehieneko laguntza 2.000 eurokoa izango da.\nEnpresa Proiektu Lehiaketa eta Ekintzaile Eguna\nIaz Covid-19aren ondorioz bertan behera geratu bazen ere, aurten berriro irekiko da Lea-Artibaiko Enpresa Proiektu Lehiaketa. Irailaren hasieran izango da, eta aurreko urteetako negozio berriak ere kontuan hartuko dira.\n• Merkataritza, turismo, ostalaritza eta zerbitzuen ideia onenaren saria: 1.500 €.\n• Berrikuntza edo industria alorrean 2.000 €ko saria egongo da.\n• Kooperatiba izaera juridikoa hartu duen ideia onenaren saria: 2.000 €.\nHorren harira, Lea-Artibaiko Ekintzailearen Eguna ospatuko da urriaren 2an, larunbata, Markina-Xemeinen. Ekintzailetzaren garrantzia azpimarratzeaz gain, azken urteetan sortutako enpresen inguruko informazioa, animazio ekintzak eta abar izango dira, eta proiektu lehiaketaren sariak banatuko dira.


Ingurumena > Landareak > Fruituak > Fruitu zuhaixkak > Espezieak\nBakarra da Gurbitzondoa, Arbutus unedo. Arbutus-ek latinez zuhaixka dio eta unedo-k bakarra. Fruitua, gurbitza, bakarra jan behar dela esan nahi omen du. Udazkenaren bihotzean heltzen da, gorri. Euskaraz izen mordoa du, fruitu arbola gutxik adina. Borrachín deitzen diote Asturiesen, heldutakoan alkohola baitu. Burua pittin bat txoratzen duenez, animaliok oso gogoko dugu: hartza, basurde, azeri, garraztarro, zozo, birigarro, araba-zozo... Madrilen hartza eta gurbitza uztartzen dituzte, itxuraz alkoholagatik omen da zalea, baina kalparra osasuntsu mantentzeko ona omen da. Adi burusoilgaiak!\nKanal honetan artxibatua: Espezieak\nEspezieak kanaletik interesatuko zaizu...


Galder Izagirre: "Photoshopak gizartearen etika jartzen du ezbaian" — Gaztezulo\nGalder Izagirre: "Photoshopak gizartearen etika jartzen du ezbaian" https://www.gaztezulo.eus/albisteak/galder-izagirre-quotphotoshopak-gizartearen-etika-jartzen-du-ezbaianquot https://www.gaztezulo.eus/albisteak/galder-izagirre-quotphotoshopak-gizartearen-etika-jartzen-du-ezbaianquot/@@download/image/galder2_1421062402.jpg\nAbenduko aldizkarian Galder Izagirrerekin (Irun, 1974) musikaren munduan izandako ibilbideaz solastu ginen. Orain, bere beste pasioan sakonduko dugu, argazkilaritzan.\nZurichera bazoaz, grafiti pila bat ikusiko duzu, oso ondo egindakoak, hirian hip-hop asko eta bizikleta zein skate kultura handia dagoela iradokitzen dutenak. Euskal Herrian, aldiz, mezu politikoak ikusten dituzu, zaindu gabeak, apenas dago muralismorik, eta grafitiak gaizki egindako sinadura hutsak izaten dira. Kotxean hiri batera sartzerakoan paretetan ikusten duzunak hiri horretan aurkituko duzunaren aurrerapena egiten dizu. Noski, pistak baino ez dira, hiriak konplexuak baitira.\nEsaten da irudiaren gizartean bizi garela, inpaktu bisualez inguratuta gaude, baina norbanakook ez daukagu irudi horien mezuak filtratzeko gaitasunik, ez duzu uste?\nOso interesgarria da gogoeta hori, eta egia da. Baina, oro har, gure gizarteari lotutako arazoa da. Dena murtxikatuta ematen digutenaren sentsazioak garamatza bigarren irakurketa ezeztatzera. Ziurrenik, txikitatik irakatsi baligute bigarren interpretazioak egiteko gaitasuna garatzen, kontua bestelako litzateke. Ikasi beharko genuke ikusten dugunaren gainean ez dagoela interpretazio bakarra.\nPhotoshopari ematen zaion erabileraz, moda aldizkarietan adibidez, luze hitz egin daiteke. Tresna bera da arriskutsua ala erabileran dago arazoa?\nPhotoshopak gizartearen etika jartzen du ezbaian. Konstruktibismoaren garaian ere, Stalinen Sobietar Batasunean, argazkietatik elementuak kentzen zituzten, eta ez zegoen Photoshopik. Argazkilari esklabuak zituzten, dirua edo dokumentuak faltsifikatzen ziren bezala, modu artesanalean eta pazientzia askorekin argazkiak ere ‘ukitzen’ zituztenak. Photoshopa tresna baino ez da; zein erabilera ematen zaion da kontua. Pistola bat pistola bat da, baina emaiozu bat tximino bati...\nBeraz, argazkilaritzan Photoshopa erabiltzearen alde zaude.\nLanabes bat da, eta oso potentea gainera. Buruan duzuna lortzeko balio badizu, beste lanabes bat baino ez da, taladroa edo destornilladorea bezalaxe. Nire etxera datorren iturginari ez diot faltsua dela esaten ez-dakit-zein lanabes erabili duelako. CESIDek mikrofonoak edonon jartzen dituelako arazoa mikrofonoak dira? Ala entzuketak egin nahi dituen hori da arazoa?\nArgi dago erantzukizun osoa ez dela mezua zabaltzen duenarena. Hartzaileok ezagutzen ditugu manipulazio horiek, baina besterik gabe irentsi eta onartzen ditugu.\nHala da. Azken finean, argazkilaritzan, zinean, telebistan... alor ezberdinetan, eszenatokiko auraren eta argi koloretsuen atzean, argiak itzaltzean, denok dakigu beste errealitate bat dagoela. Horretaz jakitun gara, baditugu armak gezur hori desmontatu eta horri aurre egiteko. Baina sarritan irudipena dut nahiago dugula gezur horretan bizi errealitate gordinari aurre egin baino. Photoshop konstante batean bizi gara, eta gure eguneroko bizitzan aplikatzen dugu gure miseriak estaltzeko.\nGaur egun, gure bizitza argazkien bitartez besterenganatzen dugu.\nGure aiton-amonen argazkiak begiratzen baditugu, ikusiko dugu guztiak oso serio agertzen direla, ondo jantzi eta orraztuta; oso momentu solemnea zen, gutxitan gertatzen zena. Ez zegoen denen eskura, eta beraz, sozialki balio handia zuen. Gaur egun, aldiz, gure bizitza argazkitan konpartitzen dugu, barrez ageri garen edo besterik gabe txorrak diren argazkitan. Aldaketa naturala da.\nAldaketa naturala da. Gaur egungo exhibizionismoa ere bai?\nGure jende nukleo txiki horretan protagonismoa izan beharra dugu. Autoestima kontua da. Ez dut esan nahi selfie guztiak autoestimarekin lotu behar direnik, baina sare sozialetan gure alter ego ideal eta fikziozko horren gauzak konpartitzen ditugu. Guk sortutako pertsonaia ideal horren bitartez sozializatzen dugu; argazkirik onenak, ez duzu inor itsusi ikusten. Proiektatu nahi dugun irudia bakarrik erakusten dugu. Argazkilaritzatik haratago doan kontua da.\nEta guztiok oso irudi antzekoa plazaratzen dugu, hemen zein munduko hiri askotan. Itxuran zein bizitzari aurre egiteko jarreran, gero eta uniformizatuagoak gaude?\nUniformitateak akomodatu egiten gaitu, eta oso kontserbadore bihurtu. Gu geu gara gure lehenengo zentsoreak. Inkontzienteki esaten diogu geure buruari zer den gure gizartean ondo funtziotzen duena, zein parametroren artean egon behar dugun, eta hortik kanpo dagoela iruditzen zaigun guztia zentsuratu egiten dugu. Aurrez esan bezala, ez digute irakasten bigarren interpretaziorik egiten, ezta norbere buruarengan sinesten ere. Ezberdintasuna estigmazitatuta dago, ezberdinak estigmatizatu egiten ditugu, eta alderantziz, bertute behar luke.\nZer duzu irabazteko guztiak doazen autopistatik ateratzen bazara?\nGizarteak jarri dizun autopistatik joan zaitezten nahi du, ez du nahi zure bidetik joan zaitezen. Gero, Berlin, Los Angeles, New York edo Tokyora joaten zara, eta konturatzen zara zuk zeure buruari zentsuratu zeniona beste norbaitek garatu duela, haratago eraman duela eta bere lekua egin duela. Horregatik, nik beti sinetsi dut punkaren oinarrizko ideian. Solfeorik ikasi ez arren, jotzen jakin ez arren, esan nahi den hori argi esan, proiektatu, eta era barean, ausarta izan kontrako korrontean joateko. Gizartean erreferente izan direnek, ibilbideko puntu batean autopistatik atera eta bide malkartsua hartu dute, beren bidea. Baina horretarako zeure buruan sinetsi behar duzu, eta jarrera tinkoa izan, aktitudea! Argazkilaritzan ere, bizitzako arlo gehienetan bezala, jarrera da dena. Iniziatiba, sormena pentsamolde askea. Geure burua zentsuratu gabe pentsatzeak, mugarik gabe pentsatzeak, liberazioa dakar sormenean, eta noski, nortasuna.\nTalde edo bakarlari maiteena? Gaur, Motorpsycho.\nEmozioak askatzeko bidaide onena? Gaur, Converge.\nZeure burua ezagutzen laguntzen dizuna? Laboa eta Dut.\nGehien hunkitu zaituen kanta? Gaur, Royal Canal-en Si quieres me tienes.\nEstetikaren gorena? 80ko hamarkada hasierako The Misfits.\nMezurik zuzenenak? El Corazón del Saporenak.\nSoinu bandarik ederrena duen filma? Gustavo Santaolallaren Babel (2006) eta Neil Youngen Dead Man (1995).\nZein liburu moldatuko zenuke musikan? Me llamo Ezequiel y así será siempre (Martxel Mariska, 2002).\nHasiberri batek erreferente behar luke? Bere ametsak lehenik…\nArgazkilari maiteena? Gaur, Irving Penn eta Roger Ballen.\nEmozioak askatzeko bidaide onena? Hiri handi bat, kamera eta Jeff Millsen Entrance to Metropolis kaskotan.\nZeure burua ezagutzen laguntzen dizuna? Euskadi 1977/1987 argazki liburua.\nGehien hunkitu zaituen argazkia? Balkanetako gudan Serbiarrek bortxatutako emakumearena. Bere begiradan irakur daiteke: Omo omini lupus.\nEstetikaren gorena? Pablo Picasso.\nMezurik zuzenena? Gernika (P. Picasso, 1937).\nArgazkirik ederrena duen filma? The Tree of Life (Terrence Malick, 2011).\nZein liburu moldatuko zenuke argazkitan? Eroberung des Nutzlosen (Conquista de lo inútil) (Wegner Herzog, 2004).\nHasiberri batek erreferente behar luke? …bere kemena ondoren.


Zer da amiantoa etxe batean: motak eta arriskua | Berriztagarri Berdeak\nGerman Portillo | 25/05/2022 12:00 | prestakuntza\nAmiantoa antzinatik ezaguna den eta industrian oso erabilia den zuntz-mineral bat da, erabilera honetarako aproposa egiten duten ezaugarri fisiko eta kimikoengatik. Amianto motak suge eta anfibol taldeetan banatzen dira, haien zuntzen konfigurazio kurbatu edo zuzenaren arabera. jende askok galdetzen du zer den amiantoa etxe batean Eta zein da bere arriskua?\nHori dela eta, artikulu hau dedikatuko dugu etxe batean amiantoa zer den, zein ezaugarri dituen eta horrek dakarren arriskua kontatzera.\n1 Zer da amiantoa etxe batean\n2 amianto motak\n3 Zer egin etxe batean amiantoa aurkitzen baduzu?\n3.1 Amiantoaren intereseko beste eremu batzuk\n5 Nola identifikatu?\namiantoa Eraikuntza zaharretan erabiltzen den materiala da bere ezaugarri bikainengatik, adibidez, isolatzaile bikaina da, eta oso merkea da, baina osasunean eragin ditzakeen kalteak ahaztu egiten dira. Eraikinek amiantoa dute gaur egun. Zure etxe zaharra berritzen ari bazara eta material honekin topo egiten baduzu, zer egin jakin behar duzu.\nLehenik eta behin, amiantoa, esaten den bezala, eraikinetan hormak estaltzeko eta etxearen beste atal batzuk osatzeko erabiltzen den materiala da. Amiantoaren konposizioa osatzen da burdina, aluminioa, silizioa, magnesioa eta beste mineral batzuen bidez, denborarekin airean sartu eta arnasa errazten duten zuntzak eraldatu eta askatzen dituztenak.\nAmiantoa azken mendean eraikuntzan oso erabilia izan den amianto-zementuan aurkitzen den materiala da.\nkrisotiloa (amianto zuria) da gehien erabiltzen den forma. Etxeetako eta lokaletako sabaietan, hormetan eta zoruetan aurki daiteke. Fabrikatzaileek krisotiloa ere erabiltzen dute automobilen balazta-estalkietan, galdararen junketetan eta zigiluak eta hodietan, hodietan eta etxetresna elektrikoetan.\namosita (amianto marroia) zementuzko oholak eta hodiak isolatzeko erabiltzen da gehien. Isolamendu-oholetan, teiletan eta isolamendu-produktuetan ere aurki daiteke.\nkrozidolita (amianto urdina) lurrun-makinak isolatzeko erabili ohi da. Aerosol produktu batzuetan, hodien isolamenduan, plastikoan eta zementuan ere erabiltzen da.\nantofilita kopuru mugatuan erabiltzen da isolamendu-produktuetan eta eraikuntza-materialetan. Krisotiloan, amiantoan, vermikulitan eta talkoan ere kutsatzaile gisa agertzen da. Grisa, berde iluna edo zuria izan daiteke.\ntremolita eta aktinita ez dira komertzialki erabiltzen, baina kutsatzaileak krisotiloan, amiantoan, bermikulitan eta talkoan aurki daitezke. Kimikoki antzeko bi mineral hauek marroiak, zuriak, berdeak, grisak edo gardenak izan daitezke.\nZer egin etxe batean amiantoa aurkitzen baduzu?\nMaterialak ez du benetan arriskurik ukitzen edo manipulatzen ez baduzu eta egoera onean badago, baina zure etxea berritzen ari bazara eta amiantozko egitura baduzu, hobe da laguntza eskatzea.\nBilatu amiantoa kentzen aditu baten aholkua, egiturak egoera txarrean daudenean partikulak airean hel ez daitezen arropa eta ekipamendu bereziak behar baitira.\nEra berean, daukaten egitura guztiak (estaldurak ez ezik, sabaietan eta iturgintzan aurki ditzakezu) segurtasun-poltsa hermetikoetan gorde behar da, eta baimendutako zabortegi batera eraman behar da.\nEz ukitu edo kendu ekipamendu egokirik gabe duen egiturarik, partikulak erraz sakabanatzen baitira eta denbora luzez airean geratzen dira.\nOrdeztu amiantoa duten egitura guztiak gutxiago kutsatzen duten materialez, hala nola zuntz sintetikoak, karbonoak edo naturalak.\nAmiantoaren intereseko beste eremu batzuk\nAmiantoarekin eraikitzea debekatuta dago Espainian 2002tik, eta eraikin asko gutxiago kutsatzen duten eta kaltegarriak diren beste material batzuekin ordezkatu dituzte. Hala ere, gaur egun ere ikus daitezke. Garrantzitsua da hori ulertzea amiantoa kaltegarria da berau duten egituretan hondatzen hasten denean, eta hor daude konplikazioak, kentzea arriskutsua baita.\nAmiantoarekiko esposizio luzeak eragindako gaixotasunen artean arnas gaixotasunak daude, hala nola asbestosia, biriketako minbizia eta mesotelioma gaiztoa. Horietako inork ez du sendabiderik eta sintomak esposizioaren ondoren urte batzuetara garatzen dira.\nIkerketa zientifikoek amiantoaren esposizioa hainbat gaixotasunekin lotu dute, minbizia barne. Mesotelioma amiantoaren eraginpean ia osorik sortutako minbizia da. Mineralak amiantoarekin lotutako minbiziak ere eragiten ditu biriketako, obulutegiko eta eztarriko minbiziak.\nBeste gaixotasun batzuk:\nloditze pleurala lausoa\nbirika-gaixotasun kroniko obstruktiboa\nAmianto zuntz txikiak ikusteko, usaintzeko edo dastatzeko ezintasuna. Amiantoa argi eta garbi etiketatuta ez badago, etiketarik gabeko materialean amiantoa detektatzeko modu bakarra lagin bat laborategi batera bidaltzea da analisia egin dezan edo baimendutako amiantoaren ikuskatzaile bat kontratatzea da. Amiantoaren materialak bi arrisku kategoriatan banatzen dira:\nAmiantozko material hauskorra: Amiantozko material hauskorrak eskuz erraz apurtzen edo txikitzen dira. Adibideak amiantozko hodien isolamendu zaharra eta amiantoak kutsatutako talkoa dira. Material hauek arriskutsuak dira, hauts toxikoak erraz askatzen dituztelako airera.\nAmiantozko material ez friagarria: Hauskorrak ez diren amiantozko materialak, hala nola, amianto-zementuzko taula eta binilozko amianto-teila, oso iraunkorrak dira. Produktua nahasten ez den bitartean, produktu horiek amianto-zuntzak segurtasunez har ditzakete. Produktua zerratzeak, urratzeak edo apurtzeak zuntzak askatzen ditu.\nEtxea berritzen ari zaren bitartean amiantoarekin topo egiten baduzu, ez izan zalantzarik aditu bati kontsultatu. -ren ondorioak gaizki erabiltzea hilgarria izan daiteke zuretzat ez ezik, zure ingurunearentzat ere, askatzen diren partikulak zuzenean airera joaten baitira eta edonork arnas ditzake.\nLehenik eta behin ura eraikinaren kanpoaldera eramaten duten beheranzko isurkariei erreparatu behar zitzaien, baita teilatuko ur-biltegiei ere (baldin badago) eta kea ateratzeko tximiniei. Batzuetan, berogailu zentralean, hodiak estal ditzake belo isolatzaile moduan, baina baita bulego zaharretako edo bulego zaharretako klimatizazio sistemetan ere. harlanduzko sabai eta bulegoetako sabai faltsuen artean. Noski, amiantozko teilatua badugu, hura ordezkatzea pentsatu beharko genuke.\nBizi garen eraikinean aipatutako egituraren bat aurkitzen badugu, oso garrantzitsua da hura botatzeko presarik ez egitea. Bere propietateengatik, amiantoa apurtzen denean, zuntz-hautsa askatzen du, arriskutsua izan daitekeena arnasten bada eta prozedura bereziak behar ditu. deskargatzeko eta kentzeko. Beraz, egin beharreko lehen gauza egituraren egoera ebaluatzea da.\nEspero dut informazio honekin amiantoa etxe batean zer den eta zein arriskutsua den buruz gehiago jakitea.\nArtikuluaren bide osoa: Berriztagarri Berdeak » General » prestakuntza » Zer da amiantoa etxe batean


Irekia Eusko Jaurlaritza - Gobierno Vasco :: José María Piris Carballo, terrorismoaren biktima izan den umeari omenaldia\nJosé María Piris Carballo, terrorismoaren…\n\nJosé María Piris Carballo, terrorismoaren biktima izan den umeari omenaldia Iturria: Irekia\n\n220402_artolazabal_azkoitia04.jpg Iturria: Irekia\n\n220402_artolazabal_azkoitia01.jpg Iturria: Irekia\n\n220402_artolazabal_azkoitia02.jpg Iturria: Irekia\n\n220402_artolazabal_azkoitia05.jpg Iturria: Irekia\n\n220402_artolazabal_azkoitia03.jpg Iturria: Irekia\n\n220402_artolazabal_azkoitia06.jpg Iturria: Irekia\n\n220402_artolazabal_azkoitia07.jpg Iturria: Irekia\n\n220402_artolazabal_azkoitia08.jpg Iturria: Irekia\n\n220402_artolazabal_azkoitia10.jpg Iturria: Irekia\n\n220402_artolazabal_azkoitia11.jpg Iturria: Irekia\n\n220402_artolazabal_azkoitia09.jpg Iturria: Irekia\n\n220402_artolazabal_azkoitia12.jpg Iturria: Irekia\n\n220402_artolazabal_azkoitia13.jpg Iturria: Irekia\nHaren familia 42 urte geroago elkartu da Fernando García Lópezekin, hildako adingabearen lagunarekin; atentatuan larri zauritu zuten\nArtolazabal: “Bonba hori ez zen inoiz jarri behar, ez dagoelako indarkeriaren bidez defendatzea merezi duen ideia edo proiektu politikorik”\nJavier Zubizarretak, Azkoitiko alkatea, esan du: “Etengabe, arrazoiaren indarra gutxietsi, eta indarrari eman zaio arrazoi. Horrek, basakeriara, sufrimendura eta injustiziara eraman gaitu”\n1980ko martxoaren 29an, Jose María Piris Carballo Azkoitian futbol-partida bat jokatzetik itzuli zen. Fernando García López lagunarekin zihoan. Jose Mariak 13 urte zituen; Fernandok, 12. Biak Gipuzkoako kaleetatik zihoazen, kalearen erdian pakete bat ikusi zutenean. Jose Maria aurreratu egin zen eta ostiko bat eman zion. Denbora gelditu egin zen.\nPakete hura guardia zibil baten autoaren azpian jarritako bonba bat zen. Agenteak ibilgailua mugitu zuenean, bonba erori eta kalean gelditu zen. Jose Maria eta Fernando iritsi ziren arte. Eztandak haurra berehala hil zuen; haren laguna larri zauritu zen.\n“Ama naiz eta imajina dezaket” esan du Beatriz Artolazabal sailburuak gaur goizean Azkoitian egindako omenaldian. “Baina ezinezkoa da egun hartan amak, aitak eta familiak sentitu zenuten urradura, mina, pena sentitzea. Oroitzapenak, mina eta maitasuna batzen gaitu gaur. Gaur gure konpromisoak batzen gaitu”. Artolazabalek hitz hauek zuzendu dizkio Juan Antonio Pirisi, Jose Mariaren anaiari, familiaren izenean omenaldira joan baita.\n“Bonba hori ez zen inoiz jarri behar; ez dagoelako indarkeriaren bidez defendatu beharreko ideia edo proiektu politikorik… inoren aurka”, esan du sailburuak.\nPiris Carballo familiak Extremadurara, bere jaioterrira, itzultzea erabaki zuen, harik eta gaur, 42 urte geroago, Azkoitira itzuli den arte, Jose Mariaren bizitza oroitzeko eta, batez ere, Fernandorekin elkartzeko.\nEkimena Terrorismoaren Biktimen Extremadurako Elkartetik abiatu zen, eta Eusko Jaurlaritzako Berdintasun, Justizia eta Gizarte Politika Sailak antolatu du, Giza Eskubideen, Biktimen eta Aniztasunaren Zuzendaritzaren bidez, eta Azkoitiko Udalaren kolaborazioarekin.\n“ETAk akatsaz hitz egin zuen, baina Jose Maria eta Fernando ez ziren akats baten biktima izan, ez dira albo-kalteak. ETAren terrorismoa eta haren sorrera akats bat izan ziren. Terrorismoak ez du albo-kalterik utzi, biktimak utzi ditu, bidegabeki hil ziren pertsonak. Ez gure izenean. 1980ko larunbat hartan haur bat kendu ziguten; gure askatasunaren zati bat kendu ziguten”, esan du Artolazabalek.\nBeste behin ere, hitzaldiaren amaieran, sailburuak biktimengana jo du, eta “inoiz ez zarete bakarrik sentituko” dioen konpromisoa berretsi die. Eta hau ondorioztatu du: “Oroimenez betetako etorkizunarekiko konpromisoa; Jose Mariaren memoria, terrorismoaren biktima guztien eta giza eskubideen urraketaren oroimena”.\nAzkoitiko alkate Javier Zubizarretak, berriz, anfitrioi lana egin du, eta omenaldiaren ekitaldiak jaso ditu Udaletxean. Bere hitzaldian, Zubizarretak arrazoiari heldu dio, ezberdintasunak konpontzeko bide gisa.\n“Ikasketa garaietan, esaten zidaten animalia arrazoidunak izateak bereizten gintuela gizon-emakumeak, gainerako izakietatik. Alegia, arrazoitzeko gaitasunak. Baina errealitatean, gure historiaren zati askotan, arrazoibidearen gabezia nagusitu izan da. Etengabe, arrazoiaren indarra gutxietsi, eta indarrari eman zaio arrazoi. Horrek, basakeriara, sufrimendura eta injustiziara eraman gaitu, eta halakoetan, beti errugabeak ateratzen dira kaltetuen”, esan du Zubizarretak.\nBiktimaren anaiak eta zauritutako beste haurrak, egun heldua den Fernando Garcíak ere hartu dute hitza, eta, Jose María Piris Carballoren omenezko lore-eskaintzan parte hartu dute. 1980an jarri zuen Román Sudupe alkate ohiak.\nintervencion_artolazabal_ho... behera kargatu (10 MB)\nartolazabal_justifilazioari... behera kargatu (400 KB)\nartolazabal_eta_akatsa_eu.mp3 behera kargatu (900 KB)\nartolazabal_konpromisoa_eu.mp3 behera kargatu (500 KB)\nartolazabal_eta_akatsa_eu.mp4 70 MB\nartolazabal_justifilazioari... 30 MB\nrecursos_artolazabal_homena... 200 MB\n220402_artolazabal_azkoitia... 1 MB (jpg)\n220402_artolazabal_azkoitia... 2 MB (jpg)\n220402_artolazabal_azkoitia... 3 MB (jpg)\nJavier Zubizarreta (Azkoitiako alkatea)\nEmakundek bultzatzen duen Nahiko hezkidetza-programan 3.600 haur baino gehiago parte hartzen ari dira ikasturte honetan


Bilaketaren emaitzak Itzuli hasierara\nHerritargo globalerako heztea, komunitate lokal eta globaleko kide izateaz jabetutako herritarrak heztea da; herritar horiek, hain zuzen, mundu zuzenago eta jasangarriago bat eraikitzeko konpromisoa hartuak daudelako. Agerkari honen helburua, orientazio-irizpideen sistema batez osaturiko markoa eskaintzea da; irizpide horiek aukera emango digute geure hezkuntza-praktika planifikatu eta ebaluatzeko, herritargo globalerako hezkuntzaren ikuspegitik. Testua hiru kapitulutan antolatu da: lehenean, irizpide-sistema horren logika globala zein den azaltzen delarik, horien osagaiak agertzen ditu ikuspegi jeneralista eta operatibotik: balioak, emaitzak, metodologiak, determinatzaileak, etab. Bigarren kapituluan irizpide-sistema horren erabilgarritasuna azaltzen du modu praktikoan eta, era berean, hainbat ikuspegi, premia edota aukeren arabera baliatzeko pistak ematen ditu. Hirugarrenak, azkenik, orientazio-irizpide horiek lanabes praktiko nola bihur daitezkeen erakusten... [+]\nGaur egungo garaiotan hezkuntzari buruzko eztabaida politikoa herritargoaren inguruan egosten eta mamitzen ari da. Alde batetik eta bestetik argudioak biderkatzen diren bitartean, hezitzaile izateko ardura daukagunok betiko galderari bueltaka segitzen dugu: nolako herritargoa eraikitzen (laguntzen) ari garen eskolatik. Bizitzarako, ezer arrotz izango ez zaigun mundu baterako heztea da gure asmoa eta horrek, noski, eskola mundua berreratzera garamatza. Hezkuntza eredu humanista eta global berria abiapuntua hartuta, liburu honek eskaintzen digun ikusmoldea kosmopolita, emantzipatzaile, kritiko, parte-hartzaile, demokratiko, eraikitzaile, gogoetatsu, dialogiko eta, batez ere, transformatzailea da. Liburu honek eskola-praktikaren diagnostikoa, premiak eta antolamendurako euskailuak planteatzen dizkigu era zorrotz, didaktiko eta ulergarri batean. Horregatik bihurtu da ezinbesteko irakurketa hezitzaileentzat eta argi-emailea seme-alaben eskola-ereduaz kezkatzen diren gurasoentzat. Mundu... [+]\nProtozoo intsumisoak. Herritargoa eta kontsumo arduratsua\nHona hemen opari polita, ez-kontsumista (jakina!) eta bikoitza: edukietan hezi nahi gaitu; formetan, goxatu. Ez, noski, bera liburu atsegin edo eskuzabal izatearren; alderantziz, arduragarri gertatzen da, baina jendea, gizartea eta naturarekiko adeitsu agertzen da. Gogoeta kritikoak funtsezko baieztapen honetatik abiatzen dira: hiria merkatu da, herritarra kontsumitzaile. Ikusmolde horretatik, kontsumo partekatu berri bati heltzeko proposamenak ez dira gutxi, ingurumena eta gizartea aintzat joko dituen eredu horrek gizakiaren gaitasunak biderkatuko dituelako. Egungo errealitateak testua (berez, baliagarria) vademecum bihurtu du, berak erakusten duelako alor honetan bide berriak urratu beharko liratekeela, krisia (krisi eta aukera) loratu eta ekonomia gizateriaren premiak betetzea den esentzia egiazko eta bakarra mamitzeko. Hau bezalako saiakera asko beharko dira protozoo intsumiso asko ager daitezen, kontsumoan ez ezik, ekoizpenean, banaketan, finantzetan, herrigintzan,... [+]\nGizateriarekin eta planetarekin arduratsu izango den herritargo globaleko korronte bat osatzeko, euskarriak eskolatik hasita finkatu behar dira. Gelako egunerokotasunean sinesmen horri eusten diogunok badakigu hori ez dela erraza, baina bizi garen mundu honetan aurrean jarri dizkigun erronka batzuek (pobrezia, klima aldaketa eta antzekoak) ezin dute itxaron. Egungo hezkuntza-sistemak erantzun gutxi eskaintzen du. Bestelako hezkuntza-eredua ikusi behar dugu, humanista, elkarrizketan eta elkarbizitzan oinarritua, justiziaren kezka sentituko duen, ingurunera eta mundua zabalik egongo den komunitate-eskola eraikiko duena. Erronka behinena, beraz, "izateko" eta eraldatzeko hezkuntza eraikitzea da. Eskola aldatzeko arrastoak sailak, Desiderio de Paz Abril-en Escuelas y educación para la ciudadanía global; una mirada transformadora liburuaren edukiak jasotzen ditu. Herritargo globalerako hezkuntzaren proposamena sakon eta zabal oinarritzean urte asko eman dituelarik, autore... [+]\nPublikazio honen abiaburua, Herritargo Globalerako Hezitzaileen Sarearen baitan eta erakunde horren batzorde estrategikoan partaidetzaz garatutako ikerkuntza prozesua da. Prozesuaren ipar-orratza galdera hau izan da: Nolako praktikak izan behar du ikastetxeak, herritargo globalaren ikusmoldetik, gizartearen eraldatzaile izateko? Publikazio honen abiaburua, Herritargo Globalerako Hezitzaileen Sarearen baitan eta erakunde horren batzorde estrategikoan partaidetzaz garatutako ikerkuntza prozesua da. Prozesuaren ipar-orratza galdera hau izan da: Nolako praktikak izan behar du ikastetxeak, herritargo globalaren ikusmoldetik, gizartearen eraldatzaile izateko? Sareko eta Intermón Oxfam-en herritargo globalerako hezkuntza-ereduan oinarriturik, aldakuntza-ideal horrekin partzialki edo erabat lotzen diren beste hezkuntza-eredu batzuk bildu eta horiekin dihardu kritikoki txosten honek; horiez gainera, bideragarriak diren ibilbide aldakorrak zehazten ditu, hiru mailatako praktiketatik... [+]


selekzioa | Irutxuloko Hitza\nEtiketen Fitxategia | selekzioa\nMikel Etxarri: “Gure helburua orain arteko maila mantentzea da”By Estitxu Zabala on 2012/12/12 in Kirola, Paperekoa Euskal Selekzioak eta Boliviak elkarren aurka jokatuko dute Anoetan, abenduaren 29an, 20:00etan Euskal Selekzioak Boliviaren aurkako lagunarteko partida jokatuko du Anoetan. Gabonetan izango da lehia, abenduaren 29an, 20:00etan. Partidaren inguruko xehetasunak emateko, aurkezpena egin zuten prentsa aurrean arduradunek, atzo goizean. Mikel Etxarri eta Josemari Amorrortu hautatzaileek argi utzi zuten gogoz daudela Euskal Selekzioaren maila ezagutarazteko. [...]\nEuskal Selekzioak Boliviaren aurka erakutsiko du bere maila AnoetanBy Estitxu Zabala on 2012/12/11 in Kirola Euskal Selekzioak Boliviaren aurkako lagunarteko partida jokatuko du Gabonetan. Zehazki, abenduaren 29an izango da lehia, 20:00etan, Anoetan. Partidaren inguruko xehetasunak emateko, aurkezpena egin dute prentsa aurrean arduradunek, gaur goizean. Mikel Etxarri eta Josemari Amorrortu hautatzaileek argi utzi dute gogoz daudela Euskal Selekzioaren maila ezagutarazteko. Antolatzaileek badakite San Mamesen zale gehiago biltzen direla, beraz, badira zortzi [...]\nEspainiako selekzioak Realeko Iñigo Martinez deitu du Olinpiar Jokoak prestatzekoBy Irutxuloko Hitza on 2012/07/03 in Kirola Realeko Iñigo Martinez Olinpiar Jokoetarako prestatuko dute. Atzelari txuri urdin gaztea, 22 futbolari osatzen duten aurreko zerrendan sartu da. Hauetatik, lau kanpoan geldituko dira. Luis Millak zuzentzen duen taldeak aste honetan ekingo dio prestakuntza faseari. Ostiral honetan taldea Madrilen elkartuko da, Las Rozasen. Astebete geroago bere lehen lagunartekoa jokatuko du, Senegalen aurka Masoalomasen. Uztailaren 18an, Mexicoren [...]\nLarraitz Lucasek zaleen txalo zaparrada jasota utzi du futbolaBy Irutxuloko Hitza on 2012/06/25 in Kirola Realeko kapitainak Euskal Herriko selekzioarekin jokatu zuen azken partida Anoetan eta Euskal Herriko selekzioaren elastikoa jantzita jokatu zuen Larraitz Lucasek azken partida. Berrogeita bi minutu jokatu zituen, eta une horretan iritsi zen partidako momenturik hunkigarriena. Hamasei denboraldiz futbolean jokatu ondoren, futbola utzi zuelako Larraitz Lucasek. Zaleen txalo zaparradak eta taldekideen besarkadak jasota, negar malkoei eutsi [...]\nDonostiatik IslandiaraBy Estitxu Zabala on 2012/03/21 in Kirola, Paperekoa Txuri Urdineko bi jokalarik Munduko Txapelketa jokatuko dute Espainiako izotz hockeyko selekzioarekin Txuri Urdin izotz hockey taldeak asteburu honetan bukatu berri du Liga, eta laugarren postuan geratu da azkenean. Taldeko batzuk, ordea, oraindik badute nahikoa lan; izan ere, bi jokalari hautatu dituzte Espainiako Selekziorako: Alex Vea (Berio, 1991) eta Luis Socolov (Intxaurrondo, 1990). Vea taldeko [...]\nTxuri Urdineko bi jokalari, Espainiako SelekzioarekinBy Irutxuloko Hitza on 2012/03/20 in Kirola, Paperekoa Txuri Urdin izotz hockey talde nagusiko bi jokalari hautatu dituzte Espainiako Selekziorako: Alex Vea eta Luis Socolov, biak donostiarrak. Vea taldeko kapitaina da eta defentsa postuan jokatzen du, Socolov, berriz, atezaina da. Bi hautatuek Munduko Txapelketa jokatuko dute selekzioarekin, Islandian, apirilaren 12tik 18ra.\nTweetstream\tViewing item 1 to 5 (of 5 items) Miren Garate posted an update 4 minutes ago\nGarikoitz Goikoetxea posted an update 6 minutes ago\nEAEko eskola kontseilua azken txostena aurkezten ari da. Proposamen ugari. Erlijioa eskolako ordutegitik ateratzeko baimena eskatu diote Jaurlaritzari. Miren Garate posted an update 13 minutes ago


Gaiak: XX. mendetik gaur arte, Eguzkibegi - Euskonews\nFrankismo garaian euskara eta orokorrean euskal kulturarekin zerikusia zuen oro debekatuta edo behintzat oso zapalduta zegoen. Ez zen egoera goxoa pentsamendu ofizialaren kontrako ideiak zituztenentzat. Hala eta guztiz ere, Euskal Herriko txoko ugaritan, zorionez balentriaz jokatu zuten zenbait guraso zein irakaslek eta protagonismoa hartzen joan ziren hezkuntza arloan.\nKlandestinitatean lan egin behar izan zuten diktaduraren presioa medio. Ikastolen historiari erreparatuz gero, Elvira Zipitria dugu izen ezagunetariko bat; esperientzia handiko emakumea, gerraurrean ere ikastolen mugimenduan ibilitakoa baitzen. Nahiz eta momentuko egoera beltza izan, ez zuen esperantzarik galdu eta gerraostean euskarazko irakaskuntzaren beharragatik lan egiten jarraitu zuen. Berari esker, poliki–poliki ezkutuko ikastolak sortzen hasi ziren herri askotan, oso ikasle gutxirekin hasieran, apurka gehituz denbora igaro ahala. Galdakaon ere, bihurri\nXX. mendeko 60.hamarkadan, guraso talde batek ikastola sortzeko ideia eduki zuen; 1966. urtea zen eta herria berriz, Galdakao, Bizkaia. Pertsona haiek euskaltzaletasuna barne–barnean zeramaten zalantzarik gabe, eta inguruan zituzten hezkuntza sistemen eskaintzek asetzen ez zituztelako eduki zuten iniziatiba.\nAzkenean, 1967. urtean 35 ikasle eta bi irakaslerekin inauguratu zuten Galdakaoko ikastola. Hala ere, proiektuaren atzean zebiltzanek ez zuten argi ikusten ikastolaren etorkizuna. Baina konfiantza galdu gabe egin zuten aurrera eta gaur egun harrotasunez begiratzen zaio Eguzkibegi Ikastolaren aitzindariei eta noski, haiek eginiko lanari oro har.\nBeste ikastolei bezala, garai hartan Galdakaoko ikastolari ez zioten begirik kentzen ez udaletxeak eta ezta gobernuko inspektoreek ere. Horrez gain, eraikinean Espainiako bandera jartzera behartu zituzten arduradunak; gogoratu behar da, euskaraz eginiko irakaskuntza debekatuta zegoela.\nAsko eta asko izan dira denborarekin itxuraldatu diren aspektuak. Egungo ikastolak, zilegitasun osoz lan egiten dute. Gainera, pedagogia aldetik erabiltzen den materialak izugarrizko bilakaera jasan du. Baina aipatzekoa da Galdakaoko aurreneko ikastolako irakasleek garaiko hezkuntzan punta–puntan zeuden metodologiak bere egin eta haiekin funtzionatzen zutela. Bestalde, Galdakaoko ikastolak 1973an beste urrats bat eman eta kooperatiba eratu zuen.\nUrteen poderioz eskaintza handitzen joan da eta ondorioz, ikastolara joaten diren ikasleen kopuruak gora egin du. Hasierako 35 ikasletatik, gaur eguneko 683 ikasletara pasatu da. Gainera, 2009. urte honetan, 0 urtetik 16 urtera arte bertan ikas dezakete galdakarrek. Eta hazten joateko asmoa burutik kendu ezinik dabiltzanez, eta helburu hori lortzeko dirua ezinbestean behar dutenez, aurtengo Ibilaldiaren antolatzailea dugu Galdakaoko Eguzkibegi Ikastola.


XARMA DUTEN LAU TERRAZA HAUETARA JOAN ZAITEZKE (ONA EGITEN BADU) | Kulturaldia.com - Donostia culture & fun magazine\nXARMA DUTEN LAU TERRAZA HAUETARA JOAN ZAITEZKE (ONA EGITEN BADU)\nRedacción @kulturaldia · 16/06/2015\nEgun euritsu hontan optimismoa sustatu nahi dugu. Xarma duten lau terraza hauetara joan zaitezke... eguraldi ona egiten badu. Azaleko argazkia: arropame.com\nEa azkenean eguraldiak pakean uzten gaituen. Hemen optimista xamarrak garenez udaran egin dezakegun plan bikain baterako prestatzen ari gara: terrazetara joan. Aurreko urtean hiru taberna gomendatu genituen uda hasi baino lehen eta aurten eskaintza lau terrazetara zabaltzen dugu. Bai ala bai bisitatu behar dituzun terrazak, alegia:\n1-. Akerbeltz – Virgen del Coro, 10\nKulturaldiaren jarraitzaileok jakinaren gainean izango zarete Akerbeltz taberna asko maite dugula. Guztiz normala da eta askok berdina pentsatzen dute, besteak beste, Alde Zaharreko izkina honetatik dauden Kontxako badiaren bistak zoragarriak direlako. Egia da ondoko etxebizitzan hasi dituzten obrak (badirudi hotel bat eraikiko dutela) terrazaren espazioa murriztu duela, baina leku pribilegiatu bat izaten jarraitzen du. Gainera, garagardoa gustokoa baduzu ezin zara kexatu: hamaika garagardo artisau eskaintzen dituzte.\n2-. La Carpa – Ondarretako hondartza\nTxiringito edo terraza bat hondartzan? Berdin dio. Aurreko urtean ireki zuten Ondarretako hondartzan terraza polit hau eta zuku asko atera zioten. Nahi baduzu gintonic bat hartu dezakezu afal ostean, berandu arte irekiak egoten baitira. Horretarako, noski, eguraldi aproposa egin behar du. Jaten ematen dute eta aukera zabala da, pintxoak, bokatak eta razioak batipat. Tratua atsegina izaten da eta prezioa ez da garestiegia. Zurriolako Kiosko txiringitoak haren pausoak jarraitu ditu eta ireki berri duen terrazan antzeko karta jarri dute.\n3-. Robinson -Frantzia pasealekua, 1\nHauek ere lehen urtean bultzada ederra eman zioten lokalari. Arratsalde batean gerturatzen bazara dj bat house musika jartzen topatu dezakezu. Edo bezeroren bat hanburgesa bat jaten ikusiko duzu, Robinson-en kartaren altxorra. Baina terraza da leku honi dizdira ematen diona. Gauzarik onena. Urumea erreka ikusten da bertatik eta baita zentroa ere.\n4-. Botanika – Gernika Arbolaren pasealekua, 8\nKulturaldiaren inaugurazio festa hementxe ospatu genuen, beraz ezin dezakegu inolaz ere albo batean utzi txoko xarmangarri hau. Terraza leku erdi ezkutuan dago eta, aldi berean, donostiaren bihotzean. Hau guztia gutxi balitz nazioarteko sukalde osasuntsua dastatu dezakezu eta azkenaldian eguneko platerarekin nabarmentzen ari dira. Terrazan kontzertuak eta bestelako egitarauak antolatzen dituzte.


BALERDI ARANBURU, Iban "Oroitzapenen kronika" (Liburu-iruzkinak)\nAZUKRE XEHEA GATZ LARRIA Mikel Hernandez Abaitua Alberdania, 2010\nOhiko fikziozko liburu bati heltzean, istorioa nolakoa izango den izaten dut zalantza nagusia. Hots, zer kontatuko didan, kontatuko didan horrek harrapatuko nauen eta gozatuko ote dudan. Ondoren, estiloari, erabilitako egitura edo lexikoari erreparatzen diet. Kontatutako horren guztiaren atzean, benetako zenbat gertaera sartu dituen pentsatzea ere atsegin dut. Horrelako pertsonaiaren bati gertatuko al zitzaion halako zerbait? Deskribatzen duen toki horretan egonda al nago? Agian ez, baina ziur egiazkoak diren xehetasunak erabili dituela asmatzeko garaian.\nEsku artean duguna bezalako liburu baten aurrean, berriz, beste era bateko sentsazioak izaten ditut. Existitzen den pertsona bat, existitzen diren pertsonei buruz mintzo da, existitzen diren tokiez eta benetan jazotako gertaerez. Baina asmatutakorik egongo al da bertan? Edota, zer utziko ote du esan gabe? Zalantza desberdinak, irudimena martxan jartzeko bestelako abiapuntuak.\nMikel Hernandez Abaituaren azken berrogei urteetako oroitzapenen kronika bat da honako hau, berak bizitako eta ikusitakoak denboraren iragazkitik pasa ostean iritsi zaiguna. Denbora tarte horretan, frankismoaren azkenalditik gaur egun arte, gauza asko pasatu dira bai munduan, bai Euskal Herrian. Horietako batzuk liburuan agertzen dira, hala nola, Woodstock-eko musika jaialdi entzutetsua, euskarazko ikasketen sorrera edota ETAren jarduna. Antzeko gaien inguruan baitabil autorea kontakizun guztian zehar, alde batetik, kultur arloari eta bereziki literaturari buruz, eta, bestetik, egoera politikoari buruz. Eta ez horietara nahita lerratu delako, bere bizitzaren parte garrantzitsu direlako baizik.\nLiteraturaren gaineko erreferentziak ia etengabeak dira, euskal filologiako ikasketen garaitik hasi eta Ramon Saizarbitoriaren obrari buruz egindako tesiaren aurkezpena arte. Tartean hainbat eta hainbat pertsona ezagunen izenak, esaterako, Josu Landa, Koldo Izagirre, Tere Irastortza, Bernardo Atxaga, eta abar. Sasoiko zenbait literatur talderen sorrera edo eboluzioaz ere badihardu, Oh! Euzkadi, Pott eta Susarenaz, besteak beste. Batzuekin nahiz besteekin izandako harremanak, tirabirak, haserreak eta adiskidetzeak kontatzen ditu, baita gertatutako anekdota desberdinak ere. Halaber, bere hasiera-hasierako ipuinek eta ondorengo liburuek izandako harrera nolakoa izan zen azaltzen digu.\nPolitikarekin lotutakoak dira garrantzia handia duten beste kontu batzuk. Azken lau hamarkadetan gure herrian kokatutako liburua izanik, eta gertutik egoera gogorrak bizitzea egokitu zitzaionez, ez da harritzekoa honek guztiak toki zabala hartzea edo uneoro presente egotea. Gainera nabari da oso modu sentiberan bizi izan zituela hauetako egoera asko, beragan eragina izan zutela eta bere garapen pertsonalean mugarri bihurtu zirela.\nFinean oso modu atseginean irakurtzen den liburua da eta Euskal Herrian hamarkada hauetan jazotakoak hobeto ulertzen laguntzen duena. Euskara eta euskal literaturarekin erlazionatutako jendea behar bezala ezagutzeko baliagarria da, asko baitira hemen kontatzen direnak, ziurrenik konturen batzuk narrazio hauetatik landa utziko zituen arren. Apustu ausarta egin du autoreak lan honekin, eta agian estilo bereko beste batzuei bidea ireki die.